
1. Необходимост от бази от данни
До появата на ЕИМ от трето поколение (първите се появяват в 1965 г.), технологията на автоматизираната обработка на информацията се характеризира със създаването на отделни файлове за всяко приложение, като наред с това се използват отделни програми за създаване, актуализация и извличане на информация. С нарастване изискванията на потребителите за подобряване на информационното обслужване, проявявано като условие към информационните системи по отношение на количеството и съдържанието на желаната информация, се налага обхващане на нови данни и осигуряване на нови изходни форми, изискващи и нови видове обработки на данните. Същевременно броят на потребителите, желаещи да изпълняват своите служебни задължения като се базират на по-голям обем информация, непрекъснато нараства. В зависимост от потребностите им изходната информация е различна, но се основава на обработката на едни и същи данни. Това налага да се създават, съхраняват и поддържат за всяко едно приложение един или няколко файла, обслужвани от отделни програми. При това не е съществувала независимост между данните и програмите, и всяка промяна в данните или запомнящите устройства е налагало да се модифицират и използваните програми, или пък да се създават нови програми. Значителна част от данните се съхранявали и поддържали многократно, като се получавало значителното им дублиране, а това закономерно е водело до неоправдано нарастване на разходите за съхраняване и обработка. На рис. 1.1. е илюстрирано използването на отделни файлове за всяко приложение. При положение, че един потребител се нуждае от информация, включваща данните B, M и К, разположени в три различни файла, то задоволяването на неговите информационни нужди налага създаването на нов файл и нови програми, като това неминуемо довежда след себе си до увеличаване на степента на дублиране на данните В, М и К.

рис. 1.1.
Разгледаните проблеми са съпътствали технологията на автоматизираната обработка на информацията и непрекъснатия процес в развитието на ЕИТ – появата на външни запомнящи устройства с пряк достъп и усъвършенстването им, непрекъснатото развитие на програмното осигуряване и др., насочват към прилагането на нов подход за организацията и използването на данните. Този подход позволява да стане реалност еднократното овхващане, съхраняване и поддържане на данните и осигуряването на възможност за тяхното използване от различни потребители при минимални разходи на средства и време. Това може да бъде реализирано, ако данните се организират като база от данни, което позволява да се постигне следното: да се намали рязко дублирането на данните, съхранявани върху технически носители; да се постигне независимост на данните от програмите, които ги използват, така че данните да могат да се изменят без да се изменят програмите; независимост между отделните програми, които използуват едни и същи данни; да се осигури възможност за търсене и извличане на данните, без да е необходимо създаването на програма на алгоритмичен език; да се намалят разходите по съхраняване и поддържане на данните; лесно и удобно да се реализират процесите, свързани с разширяването и изменението на данните.
На рис. 1.2. е посочено използване на данните при база от данни.

рис. 1.2.
 


 

2. Определение и характеристика
Могат да бъдат приведени множество различаващи се едно от друго определения за базите от данни, които в различна степен разкриват съдържанието на понятието. Като работно определение ще приемем дефиницията, според която под база от данни се разбира: “Съвкупност от взаимосвързани данни, съхранявани заедно с управляема повторяемост, която допуска тяхното оптимално използване за едно или няколко приложения; данните се запомнят така, че да бъдат независими от програмите, които ги използват; за добавяне на нови или модифициране на съществуващите данни, а така също за търсене на данните в базата от данни, се използва общ управляващ способ”.
Определението може да бъде разширено, като се посочат и основните характеристики на базата от данни: независимост между логическата и физическата структура на данните; минимална управляема повторяемост на данните; пълна независимост на програмите на потребителите от структурите на данните; многократно използване на данните за задоволяване на информационните нужди на потребителите; лесна и гъвкава актуализация и употреба на общи методи за достъп до данните; възможност за бърза обработка на постъпили заявки за информационно обслужване; прилагане на единни методи за защита на данните от унищожаване, промяна и неправомерен достъп до тях; възможност за осъществяване на произволни връзки между съхраняваните данни.
Въплътяването на посочените характеристики се извършва при проектирането на логическата и физическата структура на базата от данни и чрез използваната СУБД.
Основните термини (елементи), използвани при описването на данните от гледна точка на приложния програмист, подредени във възходящ ред, са (вж. рис. 1.3.):

рис. 1.3.
-        елемент данни (поле) – най-малката единица именувани данни и може да се състои от произволно количество битове или байтове;
-        сегмент (група полета) – именувана съвкупност от полета от записа, разглеждани като едно цяло (логически свързани помежду си);
-        запис – именувана съвкупност от сегменти или елементи;
-        файл – набор от данни – именувана съвкупност от всички записи от даден тип.
Например, елемент данни (поле) може да бъде една величина от фактура. Сегмент (агрегат от данни) може да бъде един ред от фактурата. Цялата фактура може да бъде разглеждана като логически запис. Файлът (набор от данни) може да бъде съвкупност от всички фактури.
Базите от данни могат да бъдат класифицирани по различни признаци. Според характера на съдържащите се в тях данни те биват: форматирана база от данни (при която се знае точно структурата на съставящите я файлове); неформатирана база от данни.
Според функционалното си предназначение са: информационни бази от данни, които се изграждат при създаване на информационно-търсещи и информационно-справочни системи; оперативни бази от данни, създадени при информационно-управляващи системи; архивни бази от данни.
Според логическата организация на данните базите от данни са с: йерархична (дървовидна), мрежова и релационна структура на данните.
Според физическото разположение на данните: централизирани, децентрализирани и разпределени бази от данни.
 


 

3. Организация на данните в базата от данни
Базата от данни позволява да съществува известно различие между формата и начина, по който данните са действително запаметени върху техническите носители на информация, от формата, в която те се предоставят за използване от приложните програми. Данните с които работи приложната програма се наричат логически, а същите данни, разположени върху физическия носител на информация, се наричат физически. Тези понятия се въвеждат, за да бъдат разграничени различните аспекти на използуването на данните: логически за програмиста и физически за ЕИМ. Различават се още: логическа и физическа организация на базата от данни; логическо и физическо проектиране; логически и физически файлове; логически и физически връзки между данните; логическо и физическо описание на данните. Пример за физическа и логическа организация на данните е показан на рис. 1.4.

рис. 1.4.
Логическата структура на базата от данни, в общия случай, е твърде сложна и динамична, затова следва да се осигури възможност за изменение на общата логическа структура без изменение на използваните програми. В тази връзка е необходимо да съществуват две нива на назависимост на данните: логическа и физическа независимост на данните.
Логическата независимост на данните означава, че общата им логическа структура може да бъде изменена, без да се променят използваните програми (изменението, разбира се, не трябва да се състои в отстраняване от базата от данни на такива елементи, които се използват от програмите).
Физическата независимост на данните означава, че физическото разположение и организация на данните могат да се изменят, без това да налага изменение на общата логическа структура на данните или програмите.
Добавянето на нови данни в един запис, без изменение на програмите, е възможно, когато те работят на ниво поле, а не на ниво запис. Логическото описание на данните за един програмист може да съдържа елементи, различни от тези на друг програмист. Физическият запис обаче съдържа и двете групи елементи. Така от едни и същи данни могат да бъдат формирани различни логически файлове за различни приложения.
Организацията на данните е следствие на изложеното за видовете данни и съображението за независимост на данните по отношение на тяхното използване. Съществуват три типа организация на данните, силно разграничаващи се един от друг (рис. 1.5.): файлова организация на данните; обща логическа организация на данните; физическа организация на данните.
Файловата организация на данните е свързана с представянето на данните, така както ги вижда приложният програмист и той описва своята представа (своята гледна точка) за файла и приложната програма.
Общата логическа организация на данните е свързана със структурата на цялата база от данни, от която могат да се получат различни файлови организации. Логическото им представяне е напълно независимо от тяхната физическа организация и се описва чрез езика за описание на данните, който е част от програмните средства за управление на базата от данни.
Физическата организация представя разположението на данните върху външните запомнящи устройства. Тя зависи от използваните средства за търсене на записи и от вида на външните запомнящи устройства.
 


 

4. Логическа структура
Логическата структура на базата от данни по своята същност е представяне на логическите връзки, съществуващи между съставните елементи на базата от данни. Според характера на тези връзки съществуват следните видове структури:

рис. 1.5.
Иерархична (дървовидна) – характеризира се с това, че елемент от горно ниво е свързан с един или повече елементи от долно ниво. Същевременно всеки елемент от долно ниво е свързан само с един елемент от горно ниво. В литературата често се употребяват понятията “пораждащ” и “породен”, като пораждащият елемент е винаги от по-горно ниво. Елементите, които не са пораждащи, се наричат “листа”.
Мрежова структура – при нея всеки елемент от структурата може да бъде свързан с всеки друг елемент. Мрежовата структура също може да се представи с помощта на пораждащи и породени елементи, като породените се поставят по-ниско от пораждащите. [1]
Релационна структура – основно преимущество на релационната структура е нейната еднородност. Всички данни се разглеждат като съхранявани в таблици, в които всеки ред има един и същи формат. Всеки ред от таблицата представя обект от реалността или отношение между обекти.
Да разгледаме следния пример:
Влакове (разписание на влаковете)
	Номер
	Нач. гара
	Крайна гара
	Час на тръгв.
	Час на прист.

	83
	Свищов
	Левски
	11.30
	12.30

	84
	Левски
	София
	12.35
	15.40

	109
	Русе
	София
	15.00
	20.00

	213
	София
	Пловдив
	11.00
	13.00

	214
	Варна
	София
	14.05
	20.55


 

 

 

 

 

 

 

Кое е интересното в това разписание? Всеки ред от таблицата представя съвкупност от значения, взети от всеки стълб на таблицата. Има ограничение над данните, които могат да се появят в отделен стълб. Стълба с име “Нач. гара” може да съдържа само името на гарата, намираща се на съответната линия, стълба “Час на пристигане” съдържа час от денонощието. Информационното съдържание на отделният ред не зависи от подреждането на стълбовете. Стълбовете “Час на тръгване” и “Час на пристигане” могат да си сменят местата в таблицата, без това да повлияе на информационното й съдържание.
Представеното в таблицата “Влакове” е пример за отношение (таблица). Формата на отношението се определя от множеството на имената на стълбовете {Номер, Начална гара, Крайна гара, Час на тръгване, Час на пристигане}. Тези имена се наричат атрибути. На всеки атрибут се съпоставя множество от допустими значения за съответният стълб. Това множество се нарича домен на даденият атрибут. Домен на атрибута “Номер” може да е кое да е едноразрядно, двуразрядно или триразрядно число. Всеки ред на отношението представя множество от значения, взети по едно от домена на всеки атрибут. Всеки ред на отношението се нарича кортеж, като в примерното отношение “Влакове” има 5 кортежа. Кортежите на отношението образуват множество, тъй като редовете не се дублират. В множеството от имена на атрибутите на отношението съществува такова подмножество, чрез което кортежите на отношението могат да бъдат определени еднозначно от определено значение на съответните атрибути на подмножеството. Такова подмножество се нарича ключ на отношението. За нашето примерно отношение, {Номер} се явява ключ.[2]


[1]  За подробности относно йерархичната и дървовидна структури, вж. Трайков, Б. Системи за управление на бази от данни, Свищов, 1992,  254 с.
[2]  За тези които се интересуват от формализацията на отношенията, настолна книга би могла да бъде: Майер, Д. Теория реляционных баз данных: Пер. с англ. –М.: Мир, 1987. –607 с. с ил.
Монография американского специалиста, содержащая систематическое изложение теоретических результатов по математическому моделированию баз данных. В ней отражены современные направления исследований по реляционным базам данных: базы данных с частичной информацией, их семантика, зависимость данных.
 


 

5. Физическа структура
Физическата структура на данните представлява разположението на данните и съществуващите между тях връзки на техническите носители на информация, както и използваните методи за адресация (търсене) на данните.
Основните изисквания към физическата организация на данните са необходимостта от икономия на външна памет и осигуряване на възможност за бързо намиране и прочитане на записите. Тези две изисквания определят съществуващото разнообразие на физически структури, които се използват от програмистите за представянето на схемите и подсхемите на базата от данни. Тъй като към физическата организация има отношение програмното осигуряване, то простотата, към която е стремежът при логическата организация, тук не е от съществено значение. Техническите характеристики на съществуващите външни запомнящи устройства дават възможност да бъдат използвани и много сложни физически структури на данните, използващи множество указатели и индекси.
Дървовидните логически структури се представят във физическа структура чрез следните методи за организация:
1. Списъчни структури (свързани списъци).
Тези структури са използвани през първите години на експлоатация на ЕИТ. Дървовидните структури обикновено се представяли посредством последователно разполагане на данните върху техническия носител на информация. Последователността на елементите е от “горе-на-долу” и “отляво-надясно”. Този метод е залегнал в йерархично-последователния метод на достъп HSAM на фирмата IBM. Като разновидност на този начин на физическа организация на данните са списъчните структури с препълване и с разпределение на свободната памет.
2. Указатели (верижна организация).
При разполагане на данните върху техническия носител се налага, понякога, физическата последователност на записите да се определя от тяхната логическа последователност. В такива случаи последователните файлове, чрез които се реализира дървовидната логическа структура, използват указатели за връзки между записите, които могат да бъдат: указатели към производни, изходни и подобни записи.
3. Кръгови структури.
При този метод също се използват указатели, които се включват в кръгова структура, която се образува от указатели към подобни или изходни записи. Един запис може да има няколко указателя. Свеждане броят на указателите до един води, не само до икономия на памет, но и до увеличаване на времето за търсене на необходимите данни.
4. Справочници (индексни таблици).
Досега разгледаните методи предполагаха включването на указателя в записа. Възможно е, за някои приложения, те да бъдат отделени.
Справочникът е файл, в който се съхранява информацията за връзките между записите за други файлове.
Поради факта, че тази част от справочника, която има отношение към даден конкретен въпрос, може да бъде разположена в оперативната памет (поради малкия си обем), то търсенето на необходимите данни може да се осъществи за много кратко време.
Мрежовите структури се реализират физически чрез използване на следните методи:
1. Верижна списъчна организация. Всеки запис (без запис от първо ниво) съдържа указатели за връзка към горното и долното ниво.
2. Списъчна организация с променливи указатели. Характеризира с това, че указателите се съдържат в записите, с които започва структурата (записи от първо ниво).
3. Кръгови структури. При тях се използват указатели към изходни и породени записи. Като недостатък се посочват трудностите, които възникват при възстановяването на базата от данни (ако е унищожен или повреден един указател, то вече е невъзможно да се проследи последователността на записите).
4. Справочници (индексни таблици). По същество методът е аналогичен на този при дървовидните структури.
Най-често използвани методи за адресация (търсене) на данните са:
1. Последователно търсене. Необходимият запис се търси по ключ, като се чете последователно всеки запис.
2. Блоково търсене. Търсенето става в определен диапазон (блок) от предварително зададени стойности на ключове на записите.
3. Двоично търсене. Използва се, когато записите са сортирани по ключ. Търсенето започва от средата на областта, в която се издирва определен запис.
4. Индексно-последователно търсене. При него се използва таблица, наречена индекс. Когато се осъществи обръщане към таблицата, като вход се задава ключът на търсения запис и в резултат се получава относителният или действителният адрес на необходимия запис във външната памет. Търсенето на необходим запис в неподреден (несортиран) масив може също да се осъществи чрез използване на индекси. В този случай е необходим голям по размер индекс, тъй като е нужно да се помни по един елемент за всеки запис от файла, а не за блок от записи.
5. Търсене чрез ключ, еквивалентен на адрес. В теорията на автоматизираната обработка на информацията са известни редица методи за преобразуване ключа в адрес на записа. Най-простото решение е във входното съобщение да се посочи направо физическият адрес, по който да се извърши търсенето.
6. Търсене чрез преобразуване на ключа в адрес. При този метод се използват различни алгоритми за преобразуване на ключа в адрес, по който да се намери необходимият запис.
7. Рандомизация. За метода е характерно, че ключът се преобразува в квазислучайно число, което се използва за определяне местоположението на записа.
 


 

6. Администриране на базата от данни
Администрирането на базата от данни представлява съвкупност от дейности (функции), изпълнявани от едно или група лица, наречени "администратор на базата от данни", при изграждането и експлоатацията на базата от данни с оглед задоволяване информационните нужди на потребителите.
Задълженията на администратора на базата от данни се свеждат до:
1. Определяне на информационното съдържание на базата от данни. В задълженията на администратора на базата от данни влиза вземането на решение за това, каква информация трябва да се съхранява в базата от данни т.е., той да идентифицира обектите, представляващи интерес за потребителите, и да определи каква информация трябва да се съхранява за тях. След това администраторът на базата от данни трябва да определи съдържанието й, като опише концептуалната схема, използвайки специален език. Обектната (компилирана) форма на схемата ще бъде използвана от СУБД при отговори на постъпили от потребителите въпроси. Изходната (некомпилирана) форма се използва като справочен документ от потребителите на информация.
2. Определяне структурите за съхранение на данните и стратегиите на достъп. Администраторът на базата от данни решава по какъв начин данните трябва да бъдат представени в базата от данни и трябва да зададе представянето, като напише определение на структурата за съхранение на данните. Допълнително трябва да се посочи съответствието между определението на структурата за съхранение на данните и концептуалната схема. За тази цел се използва специален език, наречен език за описание на данните.
3. Взаимодействие с потребителите. В задълженията на Администратора на базата от данни влизат: установяване на връзка с потребителите на информация, осигуряването им с необходимите данни и написването на външните схеми. Тъй като предназначението на външните схеми е потребителите да получат представа за необходимите им данни, съществуват различни езици за написването им. Например езикът за написването на схемите, който ще се използва при прилагането на алгоритмичния език PL/I, трябва да съответствува на структурата на PL/I.
4. Определяне достъпа до базата от данни. Контролирането му може да се разглежда като логическо продължение на концептуалната схема. Езикът за описание на данните съдържа средства за осъществяването на необходимия контрол при достъпа до базата от данни.
5. Определяне на стратегията при дублиране и възстановяване. Поради факта, че в своята работа потребителите разчитат на задоволяване информационните си нужди от базата от данни, успешната им дейност непосредствено зависи от успешното й функциониране.
При повреждане на част или на цялата база от данни, предизвикано от: грешки на обслужващия персонал, неправилна работа на оборудването или на операционната система, необходимо е администраторът на базата от данни да може да възстанови данните, а ако това е възможно - с минимум влияние върху останалата част на базата от данни (например, достъпа до данните, които не са били повредени трябва да бъде съхранен). Администраторът на базата от данни трябва да определи и реализира съответна стратегия за възстановяване, включваща например, периодично записване на базата от данни върху резервни магнитни ленти и съответни процедури по зареждане на разрушената част на базата от данни от последната, съдържаща актуална информация, магнитна лента.
6. Ефективно управление на базата от данни и бърза реакция при настъпване на изменения в изискванията. Администраторът на базата от данни отговаря за поддържане на оптимална организация на базата от данни, при която е възможно да се постигне желаната производителност, и за съответното поддържане на базата от данни, отговарящо на измененията в изискванията на потребителите. Всички изменения в съхраняваните данни или достъпа до тях трябва да се съпровождат от съответни изменения в определеното представяне в паметта, по такъв начин, че концептуалната схема да не бъде изменяна.
За да бъде възможно администраторът на базата от данни да изпълни това свое задължение, на него му е необходим комплекс от помощни програми. Те са съществена част на всяка съвременна СУБД. Комплексът може да включва следните примерни програми: програми за зареждане (за начално създаване на базата от данни); програми за реорганизации (например, за реорганизация на базата от данни с цел да се освободи мястото, заето от ненужни данни); програми за водене на журнал (за водене на статистика за използването на базата от данни, програмите и изчислителните мощности и на потребителите, реализирали това използване); програми за възстановяване (на базата от данни в нейното първоначално състояние след повреда в оборудването или неправилна работа на програма).
Един от най-важните инструменти в ръцете на администратора на базата от данни е речникът на данните. В действителност той е също база от данни, която съдържа "данни за данните" (описанието на другите обекти в базата от данни). Например в речника на данните се съхраняват физически всички схеми (външна, концептуална, вътрешна) както в изходна, така и в обектна форма, а и определения на съответствията, процедурите по проверка на достоверността, контрола за правото на достъп (ако не е включен в концептуалната схема).
Речникът на данните е жизнено важна съставна част на базата от данни, при положение, че той се поддържа през цялото време в съответствие с текущото състояние на базата от данни. За работата на администратора на базата от данни, речникът играе важна роля. Например влиянието на всички предполагаеми изменения в базата от данни може да бъде бързо определено с помощта на речника на данните.
 


 

7. Архитектура на базата от данни
Изхождайки от основната идея на базите от данни, а именно осигуряване независимост на данните (логическа и физическа), можем да опишем общата й архитектура (която води до определени изисквания към структурата на въвежданите и съхраняваните данни и определя стратегията за достъп до тях). Не всяка база от данни може точно да съответствува на тази архитектура, но тя е достатъчно обща и отговаря на голямо количество бази от данни. Показаната на рис. 1.6. архитектура се съгласува и с архитектурата на базите от данни, предложена от Специализираната група по СУБД към Американския национален институт по стандарти (ANSI/SPARC Study Group on Data Base Management Systems).

рис. 1.6. Архитектура на бази от данни (по ANSI/SPARC)
 
Архитектурата е разделена на три основни нива:
- вътрешно
- концептуално
- външно
Вътрешното ниво е най-близко до физическата памет. Външното ниво е най-близко до потребителите, т.е. свързано е с това, как отделните потребители си представят съхраняваните данни. Концептуалното ниво е "междинно ниво" между другите две. Ако външното ниво е свързано с отделните представи (виждания) на потребителите, то концептуалното ниво може да се представи като обобщени представи на потребителите. В общия случай може да съществуват много "външни представяния", всяко от които се състои (представя) части на базата от данни, и може да съществува едно "концептуално представяне", валидно за цялата база от данни.
Потребителите на базата от данни са или приложни програмисти, или потребители, работещи с терминали или микрокомпютри, притежаващи различно ниво на подготовка в областта на автоматизираната обработка на информацията. На всеки потребител е предоставен интерфейсен език (при големи и мини-ЕИМ). За приложния програмист той може да бъде алгоритмичен език (COBOL, PL/I), докато на потребителя, работещ на терминал, може да бъде предоставен език, разработен, като се отчитат неговите потребности. Важното в случая е, че езикът на потребителя включва подезик на данните, който е подмножество на интерфейсния език и служи за извличане на информация от базата от данни. В действителност, подезикът на данните се съдържа в базовия език, докато за потребителя двата езика са неразличими.
За нуждите на всеки потребител се осигурява работна област, която се използва за приемане или предаване на данните между потребителя и базата от данни. За приложния програмист като работна област се явява областта за вход/изход. За потребителя, работещ с терминал, тази област се състои от работна памет, отделена от терминала.
Отделният потребител като правило се интересува само от една конкретна, малка част от цялата база от данни. Освен това, представите на потребителя за тази част на базата от данни ще бъдат абстрактни по отношение на това, как физически се съхраняват данните, т.е. потребителят си представя базата от данни посредством външния модел на данните. Външният модел по този начин се явява информационното съдържание на базата от данни във вида, в който си го представя конкретният потребител. Например служителите от отдел "Материално-техническо снабдяване" работят с тази част от информацията, свързана с техните задължения като: наличността на материали, разпределението им по складове, очакваните постъпления от материали през определен период от време и т.н., но не се интересуват от кадрите, които изпълняват тези дейности.
Всеки външен модел се определя посредством външна схема, която обикновено се състои от описание на всички типови външни записи за този външен модел. Например типът на външния запис за един служител може да бъде определен като поле за 4-разрядния номер на служителя, плюс 30-буквено поле за неговото име и т.н. Тези модели са известни и като подсхеми.
Концептуалният модел (моделът на съхраняваните данни) е представяне на пълно информационно съдържание на базата от данни в абстрактна форма в сравнение със способите за физическо съхранение на данните. То може напълно да се различава от показването на данните на отделните потребители. В действителност, това представяне на данните по-скоро е близко до данните такива каквито са, отколкото разбирането, което имат потребителите за тях, под влияние например на конкретния език или техническите средства, които потребителите използват. Концептуалният модел се състои от множество различни типове концептуални записи. Например концептуалният модел може да се състои от съвкупност от следните записи: за отделите, за служителите, за доставчиците на материали, за материалите и т.н. Моделът се определя посредством концептуална схема, която включва определения за всеки тип концептуални записи. За да се постигне необходимата независимост на данните, тези записи не трябва да бъдат обвързани със структурата на съхранение на данните или стратегията за достъп, а те трябва да определят само информационно съдържание. В тези определения не бива да има препращания към физическата последователност на съхраняване, индексиране и др. Ако концептуалната схема действително осигурява независимост на данните, то външните схеми ще бъдат също независими от данните.
Концептуалният модел представя общото съдържание на базата от данни, а концептуалната схема определя това представяне. Освен това в концептуалната схема се включват много други допълнителни характеристики например за контрол на достъпа до данните и други.
Третото ниво на архитектурата е вътрешното ниво. Вътрешният модел представлява най-ниското ниво на цялата база от данни и се състои от различни екземпляри на типовете вътрешни записи. Вътрешният модел се описва посредством вътрешна схема, която не само определя различните типове съхранявани записи, но и това, какви индекси съществуват, как са представени съхраняваните полета, каква е физическата последователност на съхраняваните записи и т.н.
Изображението "концептуално-вътрешно" определя съответствието между модела на данните и съхраняваната база от данни. То показва как концептуалните записи и полета се отразяват в съхраняваните копия. Ако структурата на базата от данни се измени (структурата на данните), изображението "концептуално-вътрешно" трябва съответно да бъде изменено така, че концептуалната схема да остане непроменена.
Изображението "външно-концептуално" определя съответствието между един конкретен външен модел и модела на данните. В общия случай между тези две нива могат да съществуват същите различия, както между модела на данните и базата от данни. Например полетата могат да притежават различни типове данни, записите могат да бъдат подредени по различен начин и т.н. Няколко външни модела могат да съществуват едновременно; няколко потребители могат заедно да използват даден външен модел, различните външни модели могат да се пресичат.
Между нивата в архитектурата на базата от данни съществува единство в зависимост от етапите, целите и състоянието на информацията в базата от данни.
Архитектурата на базата от данни може да се представи чрез схема и подсхема, съгласно CODASYL.
Схемата представлява пълно описание на всички съдържащи се в базата от данни елементи, съществуващите между тях връзки, наименованията на логическите масиви, сегменти и полета. Чрез подсхемата се прави описание само на част от елементите на базата от данни, които са необходими за отделно конкретно приложение, използващо една или няколко програми. На ниво "подсхема" се осигурява необходимата защита на данните и се постига независимост на програмите от физическата структура на данните.
На базата на една схема да бъдат построени множество подсхеми.
2.

Системи за управление
на бази от данни (СУБД)


Съдържание
1. Същност и функции на СУБД 

2. Архитектура на СУБД 

3. Последователност на действията при работа на СУБД 

4. Средства за защита на данните 



 

1. Същност и функции на СУБД
За да стане възможно осъществяването на връзка на различните потребители с данните, съхранявани в една база от данни, се използува СУБД.
СУБД представлява съвкупност (комплекс) от програмни средства, с помощта на които се осигуряват връзките между потребителските програми и операционната система от една страна, и тези между операционната система и данните, разположени върху техническия носител на информация, от друга страна. На рис. 2.1. е представено взаимодействието на СУБД с приложните програми, операционната система и базата от данни в процеса на обработка на данните.

рис. 2.1.
 

Основните функции на СУБД, в зависимост от мястото им в цялостния процес на обработка на данни, могат да бъдат групирани по следния начин:
- описание на организацията на данните (описание на данните на логическото и физическото ниво);
- обработване на запитванията-въпроси, постъпили от потребителите (превеждане на въпроса от естествен на формализиран език, осъществяване на проверка за синтактически и семантически грешки във въпроса); 
- създаване и поддържане в работно състояние на данните във файлове на базата от данни; 
- реорганизация, актуализация, компресиране на данните в базата от данни;
- възстановяване на данните в базата от данни след аварийни прекъсвания;
- осигуряване на изпълнението на потребителските програми;
- управление въвеждането на данни в базата от данни;
- управление извеждането на данни от базата от данни;
- други специализирани функции.
 

 


 

2. Архитектура на СУБД
Всяка конкретна СУБД притежава своя собствена архитектура. Това съществуващо множество може (с известни отклонения) да се обедини в една архитектура (вж. рис. 2.2.). Тя ще включва в себе си елементи, които са във всяка конкретна архитектура. На рис. 2.2. в архитектурата на СУБД са обособени следните нива:
- външно 
- концептуално
- вътрешно

рис. 2.2.
 

Външното ниво определя начините за получаване достъп до необходимите данни, разположени върху технически носители. То предоставя възможност за описание на данните, с които ще работи всеки потребител на базата от данни. Описанието на данните се извършва в зависимост от нуждите и изискванията на съответния потребител. Външното ниво предоставя два вида средства за реализиране на процесите по описанието на данните. 
Единият вид са езиците за описание на всеки конкретен модел (структура) на данните - релационен, йерархичен, мрежов. Те осигуряват интерфейса с крайния потребител.
Другият вид средства са алгоритмичните (програмните) езици, като ASSEMBLER, FORTRAN, PL/I и др. Тяхното предназначение е да осигурят интерфейса с потребителските програми.
Независимо от вида на използваните средства СУБД изгражда конкретен модел на данните в зависимост от тяхната структура. Това представлява изображение на външните схеми (по ANSI/SPARC) или подсхемите (по CODASYL).
Важно място в архитектурата на СУБД заема концептуалният модел (моделът на позиционните множества). Това ниво разделя потребителските представи за данните от базите от данни и от настъпващите изменения при съхранението им на технически носители.
Концептуалният модел представлява по своята същност пълно информационно отражение на съдържанието на базата от данни в абстрактна форма, в сравнение с методите за физическото съхранение на данните.
Изображението на външния модел в концептуалния модел се състои в наличието на необходимото съответствие между операциите от външното ниво и последователността от операции на концептуално ниво. За тази цел е възможно да бъдат използувани няколко метода.
Същността на първия метод се състои в това, че на всяка външна подсхема се съпоставя определена последователност от концептуални операции. Този метод е достатъчно гъвкав и предявява минимални изисквания към СУБД. Като недостатък може да се изтъкне това, че се налага да се съставя за всяка външна подсхема отделна програма, независимо от факта, че за изображението на всички външни подсхеми е необходима една и съща програма от концептуалните схеми.
Съществени предимства предлага другият метод, при който се определят всички общи характеристики на описваните външни подсхеми. Те се подразделят на видове, съответно релационни, йерархични и мрежови, и става възможно да се отделят общите операции с еднакво съдържание. Това може да се реализира, ако се използват едни и същи алгоритми. В такъв случай се търси съответствие между елементите на външната и концептуалната схеми.
Лесното определяне на външните схеми и възможността за оптимизация на изображенията ориентират към използването на този метод, докато недостатъците му могат да бъдат сведени до трудностите по създаването на обобщени изображения и значителна загуба на гъвкавостта.
Изграждането на концептуалния модел се реализира чрез използването на: модели, основани на теорията на множествата; бинарни модели; абстрактни модели.
Последното ниво на архитектурата на СУБД се образува от външни схеми. От своя страна те могат да се определят чрез две нива - ниво на кодиране и ниво на съхранение.
Нивото на данните служи за определяне на кодирането на данните и е основно средство за манипулиране с данните в СУБД.
Нивото на съхранение предоставя възможност за ефективно управление на разположението на данните върху техническите носители на информация и на механизма за последващия достъп до тях, с цел оптимизиране на функционирането на СУБД.
 

 


 

3. Последователност на действията при работа на СУБД
Последователността на изпълняваните действия при работа на СУБД пряко зависи от реализираната функция и структурата на средствата на програмното осигуряване.
СУБД, чиято основна функция е изпълнението на операции по обработката на данни за приложните програми, използват при своята работа схема и подсхема (по CODASYL).
На рис. 2.3. е представена последователността от действия, изпълнявани от СУБД при четенето на един запис, който след това ще се обработва от приложната програма. Цялостният процес протича при изпълнението на редица действия, които зависят от структурата на програмното осигуряване. В съответствие с номерацията, на рис. 2.3. се дава последователността на действията при четенето на един запис:

рис. 2.3.
 

1. Приложната програма А, написана на конкретен алгоритмичен език, изисква четенето на запис от системата за управление на бази от данни. Програмата съобщава името на програмиста и ключа на записа.
2. Системата за управление на базите от данни получава подсхемата, използвана от приложната програма А и търси в нея описанието на данните, които се искат от програмата.
3. Системата за управление на бази от данни получава общото логическо описание на базата от данни и определя какви данни са необходими.
4. Системата за управление на бази от данни получава описанието на физическата организация на базата от данни и определя кои записи трябва да се прочетат.
5. Системата за управление на бази от данни издава управляваща команда към операционната система за четенето на необходимия запис.
6. Операционната система взаимодейства с физическата памет, в която се съхранява необходимият запис.
7. Необходимите данни се предават от физическата памет в системните буфери.
8. Системата за управление на бази от данни осъществява сравняване на схемата и подсхемата и отделя необходимия запис за работа на приложната програма А. Преобразуването на данните, ако се наложи това, поради различия между схемата и подсхемата, се изпълнява от СУБД.
9. Системата за управление на бази от данни предоставя необходимите данни на приложната програма А (премества ги в работната област на програмата).
10. Системата за управление на бази от данни предоставя на приложната програма А информация за резултатите от изпълнението на исканите действия (за грешки и др.).
11. Приложната програма обработва данните, намиращи се в нейната работна област.
По аналогичен начин се изпълняват тези действия, когато става не четене на данните, а включването на нови в базата от данни. Записът от работната област на приложната програма се прехвърля в системните буфери, в които се извършват необходимите преобразувания на данните. След това СУБД подава команда за включването на тези данни в базата от данни на операционната система.
Разгледаната последователност от действия, изпълнявани от СУБД в действителност, е един частен случай. Обикновено СУБД обработва няколко въпроса. Затова и взаимодействието със системните буфери трябва да бъде организирано така, че да има възможност за едновременното изпълнение на операции с различни данни, тъй като в процеса на обработката могат да участват едновременно няколко приложни програми, използващи в общия случай различни подсхеми.
Цялата система трябва да бъде организирана по такъв начин, че сферата на действие на приложния програмист да бъде ограничена в рамките на приложната програма, нейната работна област и подсхемата, която се използва от нея. Изменението в средствата на другите нива не трябва да налага изменения в приложните програми или техните подсхеми. Сферата на действие на специалиста по системен анализ, несвързан с физическата организация на данните, трябва да бъде организирана така, че той да има възможност да работи със схемата, но да не може да взаимодейства с физическата структура. Изменението в средствата на най-ниското ниво, трябва да води до изменения на използуваната схема.
Отношение към физическата организация на данните има системния програмист. При него работата трябва да бъде организирана по такъв начин, че измененията в горните нива да не водят до необходимост от изменения (с изключение на формирането на нова схема).
При част от системите, освен работата с приложни програми, се осъществява и обработка на въпроси на потребители, постъпили чрез терминали. В по-голямата си част съвременните СУБД са именно от този тип.
При използване на СУБД, в действителност, нейната работа се усложнява от факта, че обикновено търсеният запис не може да бъде намерен чрез ключа, предоставен от приложната програма А. За да бъде прочетен необходимият запис от програмите за вход/изход на операционната система трябва да бъде определен неговият адрес.
Един от способите, които се прилагат за определяне на адреса на необходимия запис, е използването на метода за изчисление по ключ.
Другият метод се свежда до използването на индекси. За да даде определен адреса на записа, необходим за приложната програма, трябва да бъдат проверени няколко индексни записа. Програмата, която осъществява проверката на индексните записи и определя адреса на търсения, може да бъде: стандартна подпрограма, активизирана за работа от приложната програма; стандартна подпрограма, извиквана за работа от СУБД; средство на операционната система, наричано често метод за достъп.
 

 


 

4. Средства за защита на данните
При използване на данните в базата от данни от няколко потребители, необходимо е да се осигури защитата им от неравномерно четене, модифициране и повреждане. Средствата за защита могат да бъдат много прости (пароли на файлове) или много сложни програмни процедури (например, контрол за използуването на статистическата информация на базата от данни).
Средствата за защита на данните могат да бъдат реализирани като: подпрограми на приложната програма, специални програми на СУБД, може и да е част от операционната система, а може и да се използва и произволно съчетание между тях. В болшинството случаи процедурите за защита се реализират не от приложна програма, а от програмите на СУБД.
В СУБД (тип CODASYL) приложната програма трябва да съобщи ключа за секретност, преди да й бъде разрешено да чете или модифицира данните. СУБД, или операционната система, проверява правилността на ключа за секретност преди предоставянето в работната област на приложната програма на търсените данни, или преди осъществяването на изменения в базата от данни. При проверката на ключа за секретност, той се сравнява с данните, определени за тази цел в схемата. Данните за проверка на ключа за секретност от схемата могат да бъдат постоянна или променлива величина, която се запомня в схемата, или пък се изчислява от други елементи на записа. Данните, служещи за проверка на правомерността на достъпа, могат да бъдат запомнени на ниво елемент, запис, файл или база от данни.
 

3.

Въведение
в базите от данни на Access
1. Структура на базите от данни 

2. Отношения между таблиците 

3. Нормализация на базите от данни 

4. Ключове и индекси 



Структура на базата от данни
Телефонният справочник представлява “плоска” база от данни, в която цялата информация се разполага в една единствена таблица. Всеки запис от тази таблица съдържа идентификатор на конкретния човек – име и фамилия и телефонния му номер. По този начин таблицата се състои от записи, информацията в които е разделена на няколко части – полета. В дадения случай полета са “Име и фамилия” и “Телефонен номер”, както е показано на фиг. 3.1.

Фиг. 3.1. Таблица, запис и поле.

 

За разлика от плоските, релационните бази от данни се състоят от няколко таблици, като връзката между тях се създава чрез съвпадащите значения на едноименни полета.
Трябва да се отбележи, че при разработване на системите за управление на базите от данни сега релационния модел на базите от данни се приема за стандарт.
Като пример тук е представена базата от данни STUD_Prim baza, съдържаща данни за студенти.
За да се разгледа, следва да се отвори файл STUD_Prim baza.MDB чрез MS Access. Съдържанието на файла STUD_Prim baza.MDB е показан на фиг. 3.2. В базата от данни влизат таблици (Tables), запитвания (Queries), форми (Forms), отчети (Reports), макроси (Macros) и модули (Modules). 

Фиг. 3.2. Съдържание на файл STUD_Prim baza.MDB.

 

От фиг. 3.2. се вижда, че базата от данни се състои от таблиците: Stud, Spec, Izpiti и EmailAdr. Всяка от тях съдържа информация за обекти от един тип. От наименованията на таблиците става ясно, че те принадлежат на едни и същи обекти. Всеки ред от тези таблици еднозначно определя един обект от своята група. Въобще, базата от данни може да се състои от една или няколко таблици. Записът, от своя страна, се състои от няколко полета, всяко от които съдържа елемент данни за обекта.
Типа на данните, които се разполагат в една таблица, зависят от форматите, допустими за използване. В следващата таблица са включени някои от типовете данни, поддържани за таблиците в Access.
 

	Тип
	Описание

	Text
	Поредица от символи. Текстовото поле може да съдържа от 0 до 255 символа.

	Memo
	Големи количества текст, например коментар. Максималния размер е ограничен до 1.2 Gb.

	Yes/No
	Yes/No, True?False, On/Off, 0 или 1.

	Byte
	Цели числа в диапазона 0 до 255.

	Integer
	Цели числа в диапазона –32768 до +32767.

	Long
	Цели числа в диапазона -2147483648 до 2147483647.

	Single
	Числа в диапазона от -3.4? 1038 до 3.4? 1038.

	Double
	Числа в диапазона от -1.8? 10308 до 1.8? 10308

	Data/Time
	Дата и време

	Currency
	За парични суми. Помнят се 11 знака от ляво на десетичната точка и 4 знака отдясно на десетичната точка.

	Counter
	Дълги цели с автоматично нарастване.

	OLE
	OLE обекти, създадени в дриги програми с използване на протокола OLE. Размерът им е до 1.2 Gb.

	Binary
	Произволен двоичен обект с размер ко 1.2 Gb. Този тип се ползва обикновено за съхранение на рисунки и двоични файлове.


 

 

 

 

 

 

 

 

 

 

 

 

 

 

 

 

 

 

 

 
 

 

Таблицата Stud (Студенти) съдържа информация за студентите (фак. номер, фамилия, място и дата на раждане, специалност и др.). На фиг. 3.3. и 3.4. е показана структурата на таблицата Stud и нейното съдържание в табличен вид.

Фиг. 3.3. Структура на таблица Stud.

Фиг. 3.4. Съдържание на таблица Stud.

 

Структурата и съдържанието на таблица Spec e представено на Фиг. 3.5., а структурата и съдържанието на другите две таблици може да се разгледа в средата на СУБД Access.

Фиг. 3.5. Структура и съдържание на таблицата Spec.



Отношения между таблиците
Отношенията между таблиците установяват връзката между данните, намиращи се в различни таблици на базата от данни.
Отношенията между таблиците се определят от отношението между групите обекти от съответният тип. Например, един студент може да се явява на изпити по различни дисциплини, т.е. между студента и изпитите съществува отношение един-към-много.
Отношенията, съществуващи между таблиците в базата от данни STUD_Prim baza.MBD са показани на Фиг. 3.6.

Фиг. 3.6. Отношения между таблиците на базата от данни   STUD_Prim baza.MBD
 

Отношение един-към-един
Ако между две таблици съществува отношение един-към-един, това означава, че на един запис от едната таблица съответства само един запис от другата таблица.
Пример за такова отношение може да бъде отношението между таблиците Stud и EmailAdr. Всеки студент може да има само един Е-mail адрес, затова и на Фиг. 3.6. между полетата Fn на тези таблици съществува отношение един-към-един.
 

Отношение един-към-много
При таблиците Stud и Izpiti между полетата Fn съществува отношение един-към-много, тъй като един студент може да се явява на много изпити, т.е. на един запис от таблицата Stud, може да съответстват множество записи от таблицата Izpiti. Вижда се, че и тук връзката между таблиците се осъществява по съвпадащите полета от двете таблици – полетата Fn.
 

Отношение много-към-един
Отношение много-към-един е обратното на отношението един-към-много. Такова отношение съществува между таблиците Stud и Spec, т.е. на един запис от таблицата Spec може да съответствуват много записи от таблицата Stud.
 

Отношение много-към-много
При отношение много-към-много всеки запис от едната таблица е свързан с няколко записа от другата таблица и обратно.
За удобство при работата с таблици, имащи отношение много-към-много, обикновено в базата от данни се добавя още една таблица, намираща се в отношение един-към-много или много-към-един със съществуващите таблици.
 
 


Нормализация на базите от данни
Данните от всички таблици на базата от данни STUD_Prim baza.MBD могат да бъдат обединени в една единствена таблица. Всички действия по обработката на данните могат да се изпълнят и с една такава таблица, но това очевидно не е най-добрият подход. В една такава таблица ще има много повтарящи се данни – например за иманата на специалностите в които се обучават студентите, или както е сега в таблицата Stud – често се повтарят имената на населените места от където са студентите.
Наличието на повтарящи се данни води към неоправдано увеличаване размера на файла на базата от данни. Освен нерационално използване на дисковото пространство, това предизвиква и рязко забавяне на работата на приложенията.
Въвеждането на често повтаряща се информация неизбежно води до възникването на грешки.
За избягването на тези проблеми, стремежа трябва да бъде към максимално намаляване на количеството на повтарящата се информация. Именно процеса на намаляването на повторяемостта на информацията в базата от данни чрез разделянето й в няколко свързани една с друга таблици се нарича нормализация на данните.
Строго погледнато съществува стройна математическа теория за нормализация на данните, но за повечето практически задачи трябва просто да се спазва следното:
Таблиците се създават по такъв начин, че записите от всяка таблица да описват обекти от един и същ тип.
Ако в таблицата се срещат полета, съдържащи аналогични данни, то таблицата трябва да се раздели.
В една таблица не трябва да се включват производни данни, които могат да бъдат пресметнати на базата на данни от другите таблици.
Трябва широко да се използват спомагателни таблици – например към таблицата Stud може да се създаде справочна таблица, съдържаща населените места, където са родени студентите. По този начин ще се намалят възможностите за допускане на грешка от потребителите на базата от данни.
 
 


Ключове и индекси
Както вече беше споменато при описание на отношенията между таблиците, в релационните бази от данни, таблиците се свързват една с друга посредством съвпадащите значения от ключовите полета. Практически всяко поле може да бъде ключово поле в таблицата. Ключът може да бъде първичен (primary) или външен (foreign).
Първичният ключ еднозначно определя запис от таблицата. В примера с базата от данни STUD_Prim baza.MBD, и четирите таблици съдържат първичен ключ, които графично е представен с по-удебелен шрифт за отличаването му от останалите полета на таблицата (вж. Фиг. 3.6.). Същевременно таблицата Stud има и външен ключ (полето Sp), който служи за връзка с таблицата Spec, а таблицата Izpiti има външен ключ (полето Fn), койно служи за връзка с таблицата Stud. По този начин, първичният ключ еднозначно определя всеки запис в таблицата, а външния ключ се използва за връзка с първичния ключ на друга таблица.
Ключовото поле може да е “натоварено” със смислово значение, какъвто е примера с таблицата Stud, където ключово е полето Fn. В други таблици обаче, за по-удобно се смята използването като ключово поле на поле от тип “брояч” (Counter field), какъвто е случая с таблицата Izpiti. Поле от този тип съдържа четирибайтово цяло число (Long), което автоматически се увеличава с единица при добавянето на нов запис в таблицата, което осигурява уникалност на създавания ключ.
Данните се съхраняват в таблицата в тази последователност, в която се въвеждат от потребителя. Това е т.нар. физическа последователност на записите. Много често обаче, е нужно записите да се разгледат в друга последователност, например за таблицата Stud, по азбучен ред на имената на студентите.
Едно от основните изисквания, предевявани към СУБД е да дават възможност за разглеждане на записите в последователност, различна от физическата последователност, както и да осигуряват бързо намиране на определен запис. Ефективно средство за решението на това изискване е използването на индекси.
Индексът представлява таблица, която съдържа ключовите значения за всеки запис от друга таблица, записани в последователност, желана от потребителя. Индексът се определя на основата на едно или няколко значения от запис на другата таблица и съдържа връзки към съответстващите записи в таблицата. На Фиг. 3.7. е показан фрагмент от таблицата Stud и индекс Ind_Ime, построен на основата на полето Ime на таблицата Stud. Индексът Ind_Ime съдържа значения от полето Ime, подредени в азбучен ред, както и връзки към съответстващия запис от таблицата Stud.

Фиг. 3.7. Връзка между таблица и индекс

 

Всяка таблица може да има няколко различни индекса, всеки от които представя свой собствен порядък на подреждане на записите. Например, таблицата Stud може да има индекс за датана на раждане, за азбучен ред на населените места и др. По този начин, всеки индекс се използва за представяне на едни и същи данни, но подредени по различни начини.
Строго погледнато, таблиците в базата от данни могат въобще да нямат индекси. В такъв случай за една голяма таблица с хиляди записи, търсенето на един от тях може да отнеме доста време – т.е. използването на индекс за съкращаване на нужното време за намирането на един запис е необходимо. Същевременно не трябва да се прекалява със създаването на индекси, тъй като е необходимо време при обновяването на данните и индексите в базата от данни и води до “раздуване” на файла на базата от данни.
Най-често в конкретните разработки приложение намират простите индекси, основани на значението на едно поле от таблица. В случаите когато е необходимо, индекс може да се изгради на основата на значенията на няколко полета от таблицата – при това се получава т.нар. съставен индекс. Например, изграждането на индекс само на базата на имената на студентите може да се окаже неудачно, тъй като има студенти с еднакви имена. В такъв случай би трябвало да се изгради съставен индекс от името на студента и датата на раждането му или пък името на студента и ЕГномер на студента.
4.

Създаване на таблици
1. Създаване на файл за база от данни на Access 

2. Отваряне на съществуващ файл за база от данни на Access 

3. Възможни подходи за създаване на таблица 

4. Създаване на таблица в Design View 

5. Редактиране структурата на таблицата 

6. Съхраняване на таблица 

7. Показване (отваряне) на таблица в Datasheet 

8. Създаване на връзки (отношения) между таблици 

9. Цялостност при адресиране (Referential Integrity) 



Създаване на файл за база от данни на Access
 

Преди да се създадат таблиците и останалите елементи на базата от данни, е необходимо да се създаде самият файл, който впоследствие ще съдържа базата от данни. За целта е необходимо:
Изпълнява се командата File | New Database…; или Ctrl+n; или се натиска бутон New Database, в резултат на което се отваря диалогов прозорец New (вж. Фиг. 4.1).

Фиг. 4.1.

 

От диалоговият прозорец се избира Blank Database и се натиска бутон OK. В резултат на това действие се отваря друг диалогов прозорец (вж. Фиг. 4.2.). 

Фиг. 4.2.

 

В диалоговата кутия File name следва да се въведе името, което ще има новият файл на базата от данни. За това име важат правилата за имената на файловете на използваната операционна система. Access сам ще постави разширение на името на файла MDB.
За съхраняване на този файл в друг (различен от предложения) справочник, се ползва диалоговата кутия Save in.
След натискане на бутон Create, Access създава файла и отваря празен диалогов прозорец, аналогичен на този от Фиг. 3.2.
 

 


Отваряне на съществуващ файл за база от данни на Access
 

За отварянето на вече съществуващ файл се изпълнява команда File | Open Database…; или C+n; или се натиска бутон Open от лентата с бутони Standard. От появилият се диалогов прозорец се избира името на файла и се отваря до Фиг. 3.2. с бутон Open.
 
 


Възможни подходи за създаване на таблица
 

Независимо дали е отворен съществуващ файл или току-що е създаден нов, то за създаване на нова таблица трябва да е активна страницата Tables на диалоговият прозорец Database (Фиг. 3.2.) и след това да се натисне бутон New. В резултат на това се отваря диалогов прозорец New Table (вж. Фиг. 4.3.), в който трябва да се избере начинът по който ще се създава новата таблица.

Фиг. 4.3.

 

В прозорец New Table има възможност да се избире една от следните възможности:
 

Datasheet View – при избор на тази възможност се отваря диалогов прозорец с примерна таблица с 20 колони (именувани Field1, Field2,…, Field20) и 30 реда, в клетките на която потребителят директно започва да въвежда своите данни. След въвеждането на няколко записа, които потребителят желае да присъстват в таблицата, която той създава по този начин, таблицата се записва (например чрез File | Save). При това действие Access запитва за име на новосъздадената таблица, след това следва запитване дали таблицата ще притежава първичен ключ и с това приключва процеса на създаване на нова таблица. Създадената по този начин таблица обаче може да задоволи само един начинаещ потребител, тъй като за практически нужди създадената по този начин таблица обикновено е неподходяща;
 

Design View – при избор на тази възможност се използват всички възможности на Access за изграждане на таблица;
 

Table Wizard – при избор на тази възможност могат да се създадат множество таблици на базата на готови шаблони за таблици или ако е необходимо могат да се комбинират отделни полета от различни шаблони в новосъздаваната таблица. Тази възможност определено е за предпочитане пред Datasheet View;
 

Import Table – тази възможност се използва за създаване на нова таблица, която по своята структура съответства на вече съществуваща в друг файл таблица. След като се копира съществуващата таблица в новия файл, може да се наложи тя допълнително да бъде редактирана за да се пригоди за конкретните нужди.
 

Link Table – тази възможност се използва, когато се създава нова таблица, която трябва да се свърже към таблици, съществуващи в друг файл.
Като обобщение следва да се посочи, че всека една от тези възможности има своето място в ежедневната работа, но като основен начин за създаване на таблица следва да се счита Design View.
 
 


Създаване на таблица в Design View
 

В диалоговият прозорец New Table се избира Design View, натиска се бутон ОК, в резултат на което се отваря диалогов прозорец (вж. Фиг. 4.4.) в който се описват елементите на новосъздаваната таблица.

Фиг. 4.4.

 

Мрежата в Design View има три колони: Field Name (име на поле), Data Type (вид на данните) и Description (описание).
Следващата стъпка по създаването на нова таблица е изписване на името на първото поле на бъдещата таблица в най-лявата и най-горна клетка. Както показва пояснителният надпис долу в дясно на прозореца, името може да е с дължина до 64 символа и да съдържа интервали. Може да се ползва А за получаване на помощна информация.
След изписване името на първото поле се преминава в полето Data Type, в което трябва да се посочи, какъв тип данни ще се съхраняват в това поле. В този момент диалоговият прозорец вече се е променил (вж. Фиг. 4.5.) и могат да се задават различни характеристики за полето.
Както се вижда от отвореният падащ списък към полето Data Type, могат да бъдат използвани различни възможности за определяне типа на описваното поле. При изпълнението на това действие, се определя:
 
	Setting
	Type of data
	Size

	Text
	Текст или комбинация от текст и цифри, или числа над които няма да се извършват пресмятания – например телефонни номера.
	До 255 символа или до дължината зададена с Field Size характеристиката. Access не резервира място за неизползваната част от полето.

	Memo
	Текст или комбинация от текст и цифри.
	До 65,535 символа. (If the Memo field is manipulated through DAO and only text and numbers [not binary data] will be stored in it, then the size of the Memo field is limited by the size of the database.)

	Number
	Числови данни използвани за математически пресмятания. За повече информация – вж. следващата таблица.
	1, 2, 4, или 8 bytes (16 bytes if the FieldSize property is set to Replication ID).

	Date/
Time
	Стойности представящи дата и време за годините между 100 и 9999.
	8 bytes.

	Currency
	Парични стойности и числови данни използвани за математически пресмятания, включващи данни с 1-4 десетични разряда. Помнят се до 15 цифри отляво и до 4 отдясно на десетичната точка.
	8 bytes.

	Auto
Number
	Уникалено поредно (нарастващо с 1) число или произволно число присвоявано от Access когато се добави нов запис към таблица. Това поле не може да бъде актуализирано.
	4 bytes (16 bytes if the FieldSize property is set to Replication ID).

	Yes/No
	Yes и No стойности, като полето може да приема само едната от стойностите (Yes/No, True/False, или On/Off).
	1 bit.

	OLE 
Object
	Обект (например Excel таблица, Word документ, графики, звук или други двоични данни) свързани или вложени в Access таблицаe.
	Up to 1 gigabyte (limited by available disk space)

	Hyperlink
	Text or combinations of text and numbers stored as text and used as a hyperlink address. A hyperlink address can have up to three parts:displaytext ѕ the text that appears in a field or control.address ѕ the path to a file (UNC path) or page (URL).subaddress ѕ a location within the file or page.The easiest way to insert a hyperlink address in a field or control is to click Hyperlink on the Insert menu.For more information, see Type a hyperlink address in Form view or Datasheet view.
	Each part of the three parts of a Hyperlink data type can contain up to 2048 characters.

	Lookup Wizard
	Creates a field that allows you to choose a value from another table or from a list of values by using a list box or combo box. Clicking this option starts the Lookup Wizard, which creates a Lookup field. After you complete the wizard, Microsoft Access sets the data type based on the values selected in the wizard.
	The same size as the primary key field used to perform the lookup, typically 4 bytes.

Фиг. 4.5.

 

- какъв тип данни ще се въвеждат в полето. Например, не може да се въвежда текст в поле, за което е посочено, че е от тип Number;
- какво количество памет ще използва Access за съхраняване на данните от това поле. Например, всяка стойност от тип Currency използва 8 bytes памет;
- какъв тип операции ще могат да се изпълняват със стойностите от това поле. Например, възможно е изпълнение на аритметични действия само с данни от тип Number или Currency, но не и с данни от тип Text;
- дали е възможно да се сортират или индексират данните от това поле. Например не може да се индексират Memo и OLE полета.
Както се вижда от Фиг. 4.5. в полето Data Type могат да бъдат посочени всеки един от типовете, представени в следващата таблица:
 
	Тип
	Описание

	Byte
	Цели числа в диапазона 0 до 255.

	Integer
	Цели числа в диапазона –32768 до +32767.

	Long
	Цели числа в диапазона -2147483648 до 2147483647.

	Single
	Числа в диапазона от -3.4? 1038 до 3.4? 1038.

	Double
	Числа в диапазона от -1.8? 10308 до 1.8? 10308


 

 

	Setting
	Description
	Decimal precision
	Storage size

	Byte
	Stores numbers from 0 to 255 (no fractions).
	None
	1 byte

	Integer
	Stores numbers from –32,768 to 32,767 (no fractions).
	None
	2 bytes

	Long Integer
	(Default) Stores numbers from –2,147,483,648 to 2,147,483,647 (no fractions).
	None
	4 bytes

	Single
	Stores numbers from –3.402823E38 to –1.401298E–45 for negative values and from 1.401298E–45 to 3.402823E38 for positive values.
	7
	4 bytes

	Double
	Stores numbers from –1.79769313486231E308 to –4.94065645841247E–324 for negative values and from 1.79769313486231E308 to 4.94065645841247E–324 for positive values.
	15
	8 bytes

	Replication ID
	Globally unique identifier (GUID) A 16-byte field used to establish a unique identifier for replication. GUIDs are used extensively to identify replicas, replica sets, tables, records, and other objects.
	N/A
	16 bytes


 

 

 

 

 

 

 

 

 

 

 

 

 

 

 

В последното поле от мрежата (Description) се въвежда по желание на потребителя, кратко описание за предназначението на полето. Това описание се извежда в status bar когато се въвеждат данни в таблицата в Datasheet view или в контрол, свързан с полето.
 

 


Редактиране структурата на таблицата
 

Подреждане на полетата на таблицата
Ако таблицата на която ще се променя последователността на полетата не е отворена в режим Design, то това се постига с избиране на името на таблицата в прозорец Database (Фиг. 3.2.), след което се натиска бутон Design от същият прозорец.
Избира се полето подлежащо на преместване в съществуващата структура (веднъж се чуква върху селектора, след това повторно се чуква и задържа левия клавиш за да се разпознае следващото действие), след което се провлачва на ново място (вж. Фиг. 4.6. за преместване на полето Ime между полетата Grad и Bdate).

Фиг. 4.6.

 

Изтриване на ненужно поле от таблицата
За изтриване на ненужно поле от структурата на таблицата е необходимо то да бъде избрано, след което се натиска клавиш D или от контекстното меню се избира Delete Rows или се изпълнява команда Edit | Delete Rows.
 
Добавяне на ново поле като последно в таблицата
За целта се посочва с показалеца на мишката и се щраква в празният ред след последното съществуващо поле от структурата на таблицата. След това се задава име и тип за новото поле.
 

Добавяне на едно ново поле между съществуващи полета
Избира се полето преди което ще е новото поле чрез селектора на полето или с просто преместване на мигащият маркер в него. Изпълнява се команда Insert | Rows, или от контекстното меню Insert Rows или просто се натиска клавиш I.
 

Добавяне на няколко нови полета между съществуващите полета
Избират (маркират) се толкова полета от съществуващата структура, колкото е необходимо да бъдат добавени, като при това първо сред избраните трябва да е полето, преди което ще се вмъкнат новите полета. Изпълнява се команда Insert | Rows или просто се натиска клавиш I.
Забележка: по подобен начин могат да се изтриват и няколко полета от съществуващата структура на таблицата, вместо да се изтриват едно по едно, както бе пояснено в 5.2.
 

Задаване на първичен ключ за таблица
Необходимо е винаги в една таблица да се създава първичен ключ, тъй като това дава следните предимства:
Access автоматично създава индекс за първичния ключ. Този индекс рязко съкращава времето необходимо за изпълнението на запитванията и другите операции.
Когато се разглежда съдържанието на една таблица във форма или datasheet, Access показва записите по подразбиране в съответствие с първичния ключ.
Когато се добавят данни в таблица, Access не приема записи с първичен ключ, вече съществуващ в таблицата. Затова може потребителят да бъде уверен, че всеки запис е с уникален ключ.
Освен това, нужно е да е дефиниран първичен ключ, за да се създават в последствие връзки между таблици или ако ще се актуализират данните в две или повече таблици едновременно.
Забележка: Когато се прави опит за запис на новосъздадена таблица, за която не е дефиниран първичен ключ, Access отправя към потребителя запитване за създаване на такъв ключ. Ако потребителят избере Yes, Access създава ID поле, използващо AutoNumber тип за съхраняване на уникална стойност за всеки запис. Ако записваната таблица вече има AutoNumber поле, Access използва това поле за първичен ключ.
За задаване на първичен ключ трябва да се изпълни следното:
Чуква се в полето, което трябва да се използва като първичен ключ. За създаването на първичен ключ на базата на няколко полета, трябва да се натисне и задържи натиснат клавиш C, а след това да се чуква върху селектора на полето за всяко от полетата.
От контекстното меню се избира Primary Key, или се натиска бутон Primary Key от лентата с бутони Standard или се изпълнява Edit | Primary Key.
Access добавя индикатор за първичен ключ в ляво от полето или полетата, за които той е създаден (вж. Фиг. 4.6. в която полето Fn е определено като първичен ключ и съответната за това индикация е в ляво на името на полето).
Редактирането или отстраняването на първичен ключ ще бъде разгледано по-късно – при Indexes window.
 
 


Съхраняване на таблица
 

След като е описана структурата на една таблица, следващата стъпка е нейното съхраняване, след което ще е възможно да се въвеждат записи в нея. След като една таблица се съхрани, чак тогава тя се появява в Database прозореца.
Когато се съхранява таблица, редно е тя да получи “говорящо” име, описващо информацията, която съдържа. Името може да съдържа до 64 символа, букви и цифри, включително и интервали.
За съхраняване и именуване на таблица се прави следното:
Изпълнява се File | Save.
Ако таблицата се съхранява за пръв път, трябва да се посочи нейното име и тогава да се натисне ОК.
 
 


Показване (отваряне) на таблица в Datasheet
 

Когато се желае въвеждане, редактиране и изтриване на записи в таблица, една от възможностите е това да се извършва в Datasheet view.
Ако таблицата е затворена, то за отварянето й в този режим трябва да се чукне двукратно върху името й в Database прозореца.
Ако е правена промяна в структурата на таблицата, но не е затворена, то преминаването в този режим може да стане с изпълнението на командата View | Design View, като при това, ако променената структура не е записана, Access първо ще поиска да се потвърди съхранението на таблицата и след това ще я отвори в Datasheet view.
След като таблицата се отвори в Datasheet view, то в нея могат да се въвеждат записи. В този режим таблицата се извежда в табличен (row and column) формат (вж. Фиг. 4.7.).

Фиг. 4.7.

 
 


Създаване на връзки (отношения) между таблици
 

Връзките (Relationships) обединяват отделните таблици, което повишава ефективността при използването им. Таблиците могат да се използват всяка сама за себе си, но възможностите нарастват в геометрична програсия, когато се използват заедно.
Същност на връзките (relationships)[1]
Връзка между две таблици се установява, като във всяка от тях се дефинират полета, които съдържат информация, обща за двете таблици. Обикновето първичният ключ в едната таблица се свързва към съответното поле в другата таблица. Достатачно за разбирането на нещата е, да се знае, че връзката се установява между две таблици и че в едната от таблиците има поле със стойности идентични на тези с първичния ключ на другата таблица.
Създаване на връзка
Процеса на създаване на връзка между таблиците протича в следната последователност:
Изпълнява се Tools | Relationships (или ако е отворен върху екрана прозорец Database, се натиска бутон Relationships от лентата с бутони Standard. Това води до отварянето на прозорец Show table (вж. Фиг. 4.8.).

Фиг. 4.8.

 

Забележка: Ако вече са създавани връзки с конкретната база от данни, то вместо диалоговия прозорец Show Table се отваря директно прозорец Relationships. В такъв случай за да се отвори диалоговият прозорец Show Table от прозорец Relationships, се изпълнява Relationships | Show Table.
Списъкът включва таблиците от базата с данни, между които могат да се установяват връзки (вижда се, че връзки могат да се установяват както между таблици, така и между запитвания, така и между таблици и запитвания). Избира се името на таблица, която трябва да се включи в прозорец Relationships и се натиска бутон Add. За нашия пример ще включим по този начин таблиците Stud и EmailAdr (възможно е това да стане и с двукратно щракване върху името на таблицата, без да се ползва бутон Add). След като се включат нужните таблици в прозорец Relationships се натиска бутон Close. В прозорец Relationships са включени двете таблици (вж. Фиг. 4.9).

Фиг. 4.9.

 

В прозореца Relationships има два списъка с полета (принадлежащи на таблиците Stud и EmailAdr). Първичният ключ е с чер шрифт.
За да се установи връзка между двете таблици, натиска се и се задържа бутона на мишката върху полето Fn от списъка Stud. Изтегля се това поле точно върху едноименното поле от списъка EmailAdr. Бутона на мишката се отпуска, когато се вижда малкия правоъгълник, указващ, че полето е позиционирано точно върху другото. В резултат на това се отваря диалоговият прозорец Relationships (вж. Фиг. 4.10).

Фиг. 4.10.

 

Този диалогов прозорец дава подробности за връзката, която може да се установи, както и някои възможности за избор. В лявата колона е таблицата от което е изтегленото поле (първичната таблица). В дясната колона е таблицата, в която е “пуснато” полето (свързаната таблица). Под имената на таблиците се виждат имената на полетата, на базата на които се осъществява връзката (трябва да се прави разлика между прозорец Relationships – Фиг. 4.9. и диалогов прозорец Relationships – Фиг. 4.10).
В долната част на диалоговия прозорец е показан вида на връзката (за нашия случай One-To-One). Сега няма да използваме другите опции, а е достатъчно да се натисне бутон Create. В резултат на това се появява линия между двата списъка, свързваща двете полета Fn (вж. Фиг. 4.11.).

Фиг. 4.11.

 

Прекратяване на връзка
Създадените веднъж между таблиците връзки могат да бъдат отменяни. За целта, ако не е активен прозорец Relationships, то той се актимизира (например чрез Tools | Relationships). Избира се линията, изобразяваща връзката, която ще се отмени, след което се натиска D или се изпълнява Edit | Delete. На запитването на Access наистина ли се отменя съществуващата връзка се отговаря с бутон Yes.


[1]  За същността на връзките (отношенията) между таблиците, както и за видовете връзки – вж. Глава 2 – Въведение в базите данни на Access, т. 2 – Отношения между таблиците.
 

 


Цялостност при адресиране (Referential Integrity)
 

Цялост при адресиране е термин, с който се означава съвкупност от правила, които предотвратяват нежелани промени в базата от данни посредством поддържане на връзките между свързаните таблици.
В действителност нещата са доста сложни и изискват детайлно познаване на теорията на релационните бази от данни, но нещата би могло да се обяснят (някак си) чрез пример.
Когато между таблиците Stud и EmailArd се установи цялост по адресиране, то:
В таблицата EmailAdr (зависимата таблица) не може да се добави запис за студент, за който не съществува запис в таблицата Stud.
От таблицата Stud не може да се изтрие запис, за който в таблицата EmailAdr има запис.
 

Прилагане на цялост при адресиране
В прозореца Relationships трябва да се чукне двукратно върху линията, свързваща списъците на двете таблици (вж. Фиг. 4.11.), за да се активизира диалоговият прозорец Relationships (вж. Фиг. 4.12.).
Активизира се опцията Enforce Referential Integrity, чрез чукване в квадратчето за поставяне на отметка в него.
Натиска се бутон Create.
Отново става активен прозорец Relationships в който връзката между таблиците е представена по друг начин (вж. Фиг. 4.12.). Така се представя връзка един-към-един, в случаите когато е зададена цялост при адресиране, а за другите типове връзки и графичното им представяне вж. Фиг. 3.6.

Заобикаляне на правилата за цялост при адресиране чрез каскадни операции
Ако се погледне във Фиг. 4.10., се вижда, че когато е активизирана опцията Enforce Referential Integrity, има възможност да се избира между две допълнителните опции, служещи за указване на заобикаляне на правилата за цялост при адресиране. Това са каскадно обновяване (Cascade Update Related Fields) и каскадно изтриване (Cascade Delete Related Records).
 

Каскадно обновяване
Да приемем, че се желае да се направи промяна във факултетен номер на студент в таблицата Stud (първичната таблица). 
Ако не е активирана опцията за каскадно обновяване, то Access ще отхвърли промяната и ще изведе съобщение, че се нарушават правилата на цялостта при адресиране. Това е така, защото се прави опит за промяна на ключово поле от Stud, за което е зададена цялост при адресиране.
Ако е активирана опцията за каскадно обновяване, тогава може да се промени факултетния номер на студент от таблицата Stud, и което е по важно – Access автоматично ще отрази тази промяна и в таблицата EmailAdr.
 

Каскадно изтриване
Ако опцията за каскадно изтриване е активирана, то изтриването на един запис от таблицата Stud ще доведе до автоматичното изтриване свързаната с този запис информация от таблицата EmailAdr, т.е. Access се грижи за поддържането на актуалността на базата от данни на основата на цялостност при адресиране.
 
5.

Допълнителни възможности
на таблиците в Access
1. Определяне на размера на полетата 

2. Определяне форматирането на полетата 

3. Потребителски формати 

4. Създаване на входна маска за контролиране въвеждането на данни 

5. Задължително въвеждане на стойност в поле 

6. Автоматично въвеждане на стойност по подразбиране 

7. Използване на правилото за валидност за ограничаване на въвежданите данни 

8. Създаване на индекси 



Определяне на размера на полетата
В предишната глава се занимавахме изключително с горната половина на прозорец Table в изглед Design (вж. коментара към Фиг. 4.4., 4.5., 4.6.), като добавяхме и променяхме нови полета в таблицата. Тук ще се занимаем с другата половина – атрибутите на поле (Field Properties).
Тези атрубути се отнасят само за съответните полета, а не за цялата таблица. Когато трябва да се променят атрибутите на едно поле, първо трябва да бъде избрано. Това става като се посочи името на полето и се щракне в него. В долната част на прозореца се показват атрибутите за съответното поле. Атрибутите зависят от типа на полето. Например текстовите полета нямат настройка на броя на знаците след десетичната запетая (Decimal Places), а полетата от тип Memo нямат размер (Field Size).

 Възможно е да се задава размер на поле за стойности от тип Text и Number, посредством Field Size атрибута.
 

Определяне размера на поле от тип Text
В полето Field Size се задава максималния брой символи, които ще може да се въвеждат в полето. Например, ако се укаже стойност за текстово поле във Field Size – 6, то в това поле ще могат да се въвеждат максимум до шест символа.
Стойностите които могат да се въвеждат в това поле са в интервала 1-255, като стойността по подразбиране е 50, а тя може да бъде променена от потребителя чрез задаване на нова стойност в Tools | Options | Tables/Queries | Default Field Sizes | Text.
 
Определяне размера на поле от тип Number
За поле от тип Number, атрибут Field Size определя големината на стойността, която може да се съхрани в полето и дали полето може да съдържа дробна част. По подразбиране, Access предлага за полетата от тип Number атрибут Long Integer, но това може да бъде променено по желание на потребителя в Tools | Options | Tables/Queries | Default Field Sizes | Number. На Фиг. 5.1. са показани възможните стойности за атрибут Field Size за поле от тип Number, а възможните стойности и използваната от полетата памет са представени в Глава 4, стр. 31.[image: image29.png]Izpiti Table

За препоръчване е да се ползват колкото е възможно по-малки стойности по отношение на паметта, тъй като Access работи по-бързо с по-малки по размер полета.
Когато трябва да се съхраняват и дробни числа, то изборът се ограничава до Single и Double, а за парични стойности трябва да се предпочете Currency пред Number.

 

 


Определяне форматирането на полетата
Когато се задава типа на данните за дадено поле, то повече или по-малко е определен начина, по който ще се показва информацията в полето. Например, ако се посочи Data/Time в Data Type, то числата които ще се въвеждат ще се преобразуват във формат за дата и час.
За по прецизно форматиране на едно поле, трябва да се ползва атрибута Format от списъка с атрибутите. Когато се избере този атрибут, се появява в дясно на реда бутон със сочеща надолу стрелка. Натиска се бутона, за да се види с какви възможности се разполага. За различните типове данни са предвидени различни възможности.
Трябва да се има предвид, че Access ползва настройки от Windows Control Panel, както следва:
 

	Access ползва формат за:
	От този tab на Regional Settings Properties диалоговата кутия

	Standard (и другите числови формати)
	Number tab

	Currency
	Currency tab 

	Short Date
	Date tab 

	Long Date
	Date tab 

	Long Time
	Time tab 


 

Ако данните не се извеждат във формата, който се желае, трябва да се променят настройките в Regional Settings на Control Panel.
 

Формати за числа
Числата винаги се въвеждата като числа, но те могат да изглеждат по различен начин. За едно поле от тип Number могат да бъдат избирани 6 различни форматни характеристики. На Фиг. 5.2. е представен пример с числа,въведени и показани по идентичен начин в полето General Number, а в останалите колонки на таблицата – как изглеждат същите числа от първата колонка при ползване на другите форматни характеристики за числа.

Друга форматна характеристика, която има отношение към форматирането на числата е брой разряди след десетичната запетая (Decimal Places). В нея може да се избира между Auto и 0, 1, 2,…, 15 разряда, в зависимост от конкретните нужди. В примера представен на Фиг. 5.2. тази форматна характеристика е със стойност Auto.
 

Формати за дата
Когато в таблица едно поле се укаже като поле от тип Data/Time, това поле може да бъде форматирано по различен начин, чрез атрибута Format. Ако не се зададе форматна характеристика за поле от този тип, стойността по подразбиране е General Date. На Фиг. 5.3. е представен пример, от който се виждат възможните за използване форматни характеристики (използвани са като наименования на колоните от таблицата). Във всяко едно поле е въведена една и съща стойност – 21.01.1999 17:35:45, и се вижда как се извежда тази стойност при различните форматни характеристики.

Потребителски формати
Създаделите на Access са предвидили много стандартни форматни характеристики за форматиране на полетата от таблицата, но предвиденото многообразие може и да не задоволи изискванията на някои от потребителите. За тях, освен стандартните възможности за форматиране има множество други възможности, например:[1]:
 

	Форматна х-ка
	Стойност в полето 
	Извежда се като:

	###0” грама”
	123
	123 грама

	“Артикул № “0000
	1234
	Артикул № 1234

	mm
	21.01.1999
	01

	mmm
	21.01.1999
	Януари

	>
	Интернет
	ИНТЕРНЕТ

	<
	ИНТЕРНЕТ
	интернет


 


В едно поле от тип Number данните, които то съдържа могат да бъдат изведени по различен начин, в зависимост от това, дали са положителни числа, отрицателни числа, нула или въобще липсва стойност в това поле. Това се постига с потребителски формат, който може да съдържа четири части[2], както е показано на Фиг. 5.4.

Създаване на входна маска за контролиране въвеждането на данни
Чрез характеристиката InputMask се създава входна маска (наричана често шаблон за поле), чрез която се извеждат символи за контролиране въвеждането на данни. На Фиг 5.5. е показана входна маска, която помага на потребителя за въвеждане на E-mail адреса на студент:

За дефиниране на входна маска за поле от таблица, то тя трябва да се отвори в Design View и да се избере полето за което ще се дефинира маската. След това се чуква в полето на атрибута InputMask, натиска се бутона Mask wizard (    ), след което се следват неговите инструкции.
Посочената по-горе маска е изградена по следният начин:
1. Стартира се съветника за входна маска, при което се появява диалоговият прозорец Input Mask Wizard – вж. Фиг. 5.6. От наличните готови маски (и създадените от потребителя) се избира подходяща за конкретния случай маска. Ако обаче трябва да се създаде нова, то се натиска бутон Edit List за отварянето на следващ диалогов прозорец, в които се създава нова маска, която да се включи към списъка от налични маски, показвани в Input Mask Wizard прозореца.

[image: image95.wmf]2. След отварянето на диалоговият прозорец Customize Input Mask Wizard (вж. Фиг. 5.7.), първо се натиска бутона за нов запис (       ), за да се изчистят полетата, в които ще се въвеждат елементите на маската.
След това се попълват полетата по желания от потребителя начин. На Фиг. 5.7. е показано какви стойности са въведени в отделните полета за формирането на входна маска за E-mail адресите (това не е най-добрата входна маска за случая, по добро решение е вместо девятки да се ползват нули). На Фиг. 5.8. е показано как така формираната маска се появява в полето Input Mask на диалоговият прозорец Table.

Забележка: възможно е въвеждането на входна маска без ползването на съветника, директно в полето InputMask, но ползването му е за препоръчване. За полета от тип Number и Currency, входната маска се въвежда ръчно, като се ползват специални за целта символи, част от които са включени в следващата таблица:[3]
	Символ
	Описание

	0
	Цифра (от 0 до 9). Въвеждането им е задължително, знаци “+” и “-“ не се допускат).

	9
	Цифра или интервал (въвеждането им не е задължително, знаци “+” и “-“ не се допускат).

	#
	Цифра или интервал (въвеждането им не е задължително, знаци “+” и “-“ се допускат).

	L
	Буква (въвеждането е задължително).

	?
	Буква (въвеждането е опционно).

	А
	Буква или цифра (въвеждането е задължително).

	а
	Буква или цифра (въвеждането е задължително).


 
 


Автоматично въвеждане на стойност по подразбиране
В практиката съществуват случаи, когато се налага голема част от стойностите в едно поле да са с една и съща стойност. Вместо да се изписва от клавиатурата тази стойност многократно при въвеждането на данните, то може да се зададе стойност по подразбиране (Default value). Това означава, че всеки път когато се въвежда нов запис, в съответното поле автоматично ще се появява стойността по подразбиране, която е зададена. Ако трябва да се зададе друга стойност, то тя просто се изписва върху стойността по подразбиране. На Фиг. 5.9. е представен пример за автоматично въвеждане на текущата дата в поле от таблица.

Задължително въвеждане на стойност в поле
Ако се желае едно поле да съдържа стойност за всеки запис, то е нужно да се зададе стойност Yes за характеристиката Required. Ако за едно поле е указана за атрибута Required стойност Yes, то Access няма да допусне въвеждането на стойност null (null не е “нула”, а липсваща стойност) в полето.
Например, при попълването на таблицата Stud е редно за полето Fn да се укаже, че е задължително въвеждането на стойност, тъй като всеки студент има факултетен номер. При опит за съхраняване на запис, който не съдържа стойност в полето Fn, то Access ще изведе съобщение и ще откаже съхранението на записа.
 

 


Използване на правилото за валидност за ограничаване на въвежданите данни
Използване на правилото за валидност за ограничаване на въвежданите данни в поле
Access автоматично прилага правилото за валидност при въвеждане на стойности в полетата, на базата на типа на полето – например той ограничава въвеждането на текст в числово поле. В допълнение, може да се прилага много по-рафиниран подход за ограничаване на въвежданите данни посредством ValidationRule атрибута на полето.
Например, ако за полето St на таблицата Stud се въведе за атрибута ValidationRule ограничението <431, то Access ще приема за това поле само стойности до 430, а при опит за въвеждане на по-големи – ще извежда съобщение и ще отказва приемането им.
Едно правило за валидност може да бъде задавана и като израз.
Примерни правила за валидност са показани в таблицата:
 

	<>0
	Въвеждане на ненулева стойност.

	0 Or >100
	Стойността трябва да е нула или по-голяма от 100.

	Like "K???"
	Стойността трябва да е от четири символа и да започва с буквата K.

	<#1/1/96#
	Датата трябва да е преди 1996 год..

	>=#1/1/97# And <#1/1/98#
	Датата трябва да е от 1997 год.

	“Свищов” or “Русе” or “Плевен”
	Допуска се въвеждането само на една от посочените стойности.


 

Когато се наруши зададеното правило за валидност Access извежда стандартно съобщение за случилото се. Ако се желае извеждането на по-съдържателно за всеки конкретен случай съобщение при нарушаването на правилото за валидност, то текста на съобщението може да се въведе в характеристиката на полето Validation Text.
 

Използване на правилото за валидност за ограничаване на въвежданите данни в цялата таблица или в записите на таблицата
Като допълнителна възможност е предвидено задаването на правила за валидност, които се прилагат за цялата таблица или към запис. Това се указва в прозорец Table Properties. Този диалогов прозорец се извиква, когато е отворена таблицата в Design View, чрез View | Properties или чрез бутон Properties от лентата с бутони Standard. В Description се описва таблицата, във Validation Rule се посочва правилото за валидност за таблицата, във Validation Text – текста, който се извежда при нарушаване правилото за валидност.
Осван задаване на правило за валидност на отделно поле, възможно е задаване на правило за цял запис. Когато е зададено правило за валидност на цялата таблица, то Access проверява данните за валидност когато се съхранява или напуска записа, и още по конкретно – когато се напуска полето. За разлика от праволото за валидност на поле, правилото за валидност на таблица може да съдържа обръщане към едно или повече полета от таблицата, което е удобно при сравняване на стойности от различни полета. Например, допустимо е правило за валидност за таблица, в което се проверява стойност от поле на текущият запис.

Създаване на индекси
Когато често се налага да се търси в таблица или да тя да се сортира, то тези опирации могат да се ускорят посредством задаване на индекс за поле.
За задаване на индекс за единично поле, може да се ползва характеристиката на полето Indexed. В следващата таблица са посочени възможните значения за полето и предназначението им:
 

	характеристика
	значение

	No
	Не се създава индекс за това поле или се отстранява съществуващ индекс.

	Yes (Duplicates OK)
	Създава се индекс за това поле. Допускат се дублиращи се значения за стойностите в полето.

	Yes (No Duplicates)
	Създава се уникален индекс за това поле. Не се допускат дублиращи се значения за стойности в полето.


 

Когато се желае разглеждане на съществуващите индекси, както и тяхното редактиране, това може да стане в прозорец Indexes. За отварянето му е нужно таблицата, чиито индекси ще се разглеждат и редактират да е отворена в Design View, след което се натиска бутон Indexes от стандартната лента с инструменти или се изпълнява View | Indexes.
В този диалогов прозорец може да се създадат индекси, базирани не на едно, а на няколко полета (вж. Фиг. 5.11 за индекс на две полета – Ime&Sp). Както се вижда, такъв индекс име едно име, зададено в полето Index Name, там където е първото поле участващо в индекса, на вторият ред не се посочва име на индекса (полето се оставя празно), а се посочва само полето което е част от съставния индекс.

[1] Многообразието от символи, които могат да се използват за форматиране на полета от тип Number, Date/Time и Text, както и описание за предназначението на всеки един от тях, може да бъде намерено в помощната информация съпътстваща Access в следните структурни единици: User-Defined Numeric Formats (Format Function); User-Defined Date/Time Formats (Format Function); User-Defined String Formats (Format Function)
[2] За поле от тип Text потребителския формат може да съдържа до три части – първата е за полетата съдържащи текст, втората – за стрингове с нулева дължина и третата – за полетата не съдържащи стойност, например -.@;”Нулева дължина”;”Няма въведен стринг”
[3] Примери за готови входни маски и пълно описание на символите за тях може да се намери в помощната информация към Access в структурната единица Examples of input masks, а описание на опциите на входните маски може да бъде намерено в структурната единица InputMask Property.

Същност на запитванията
Посредством запитване, потребителят извлича от базата с данни нужната му информация. Запитването е обект на базата от данни на Access и чрез него се извличат от множеството записи тези, отговарящи на зададени критерии.
Най-често се използва т.нар. селектиращо запитване (select query). Чрез такова запитване могат да се извличат данни от една или няколко таблици, да се анализират получените чрез тях резултати и да се правят промени в базата от данни.
Други видове запитвания са: кръстосано запитване (crosstab query), което показва резюмирани стойности от едно поле и ги подрежда в колони и редове; актуализиращо запитване (action query), което осъ​ществява актуализация на множество записи за едно действие, като се ползва за създаване на нова таблица, за изтриване, добавяне и правене на промени в записи; свързващо запитване (union query), което комби​нира полета от две и повече таблици; изпращащо (преминаващо) запит​ване (pass-through query), което изпраща команди до SQL база от данни; дефиниращо запитване (data-definition query), чрез което се създават, актуализират и изтриват таблици от Access базата от данни, пос​редством SQL оператори.
 


Създаване на запитване без ползване на Query Wizard
За създаване на запитване без да се ползват възможностите на Query Wizard, трябва да се изпълнят следните стъпки:
1. В прозорец Database се активизира подпрозорец Query.
2. Натиска се бутон New. Access извежда New Query диалоговата кутия. Избира се от различните възможности Design View и се натиска бутон ОК.
Access извежда Select Query диалоговия прозорец и върху него отваря Show Table диалоговия прозорец, в които са имената на таблиците и запитванията в отворената база от данни.
3. В диалоговия прозорец Show Table се избира името на таблицата, в която се съдържат нужните данни и след това се натиска бутон Add. В резултат на това в Query прозореца се извежда списък с полетата на избраната таблица.
4. Натиска се бутон Close, за затваряне на диалоговият прозорец Show Table.
Ако са добавени няколко таблици, то Access свързва автоматично таблиците по съответстващите им полета, когато предварително са създадени връзки между таблиците при създаване на базата от данни. Ако обаче такива връзки не са създадени, то Access създава такива автоматично, при положение, че открие между таблиците кореспондиращи си полета (полета със съвпадащи имена и тип на данните в тях). Последната възможност е връзките между таблиците да се направят за нуждите на запитването в прозорец Select Query.
За съхраняване в базата от данни на създадено запитване, трябва да се изпълни следната последователност от действия:

1. Изпълнява се команда File | Save или се натиска бутон Save от стандартната ивица с бутони.
2. Ако запитването се записва за пръв път, се отваря диалогов прозорец Save as, в който трябва да се въведе името на запитването и да се натисне бутон ОК. Името на запитването може да е до 64 символа и да съдържа интервали.
 

 


Изгледи в Query прозореца
Query прозорецът има няколко изгледа:

Design view – за създаване на запитване или за промяна на съществуващо запитване (вж. Фиг. 6.1.);

Datasheet view – за разглеждане на данните, извлечени чрез запитването;
SQL view – за въвеждане на SQL оператор за създаване или промяна на запитването. 
 


Включване на полета от таблица в запитването
След като са включени таблиците, на базата на които ще се създава запитването, трябва да се включат нужните полета в него.
4.1. Включване на поле в запитването
Избира се нужното поле от списъка над QBE мрежата и се “провлачва” до Field реда в мрежата или се чуква в полето Field, и от падащия списък се избира името на полето.
4.2. Включване на няколко полета едновременно в запитването
Избират се няколко полета чрез клавиш Ctrl и чукване върху всяко едно от тях. След това се включват избраните няколко полета, така както се включва едно поле в запитването (вж. 4.1.).
4.3. Включване на всички полета от списъка в запитването
Когато е нужно да се включат всички полета от таблица или запитване, то има възможност да се използват два подхода – да се изберат всички полета от списъка и да се включат като група в QBE мрежата или да се избере и включи звездичката (*), стояща в началото на списъка от полета. Трябва да се има предвид, че двата подхода създават различни запитвания: Ако се включат полетата в група, то само тези полета съставят запитването. Ако по късно се наложи да се модифицира структурата на таблицата, която обработва запитването, то трябва промените да се отразят и в самото запитване. В случаите, когато се ползва звездичката, то всички промени които се правят в структурата на таблицата автоматично се отразяват в запитването.
 


Подреждане, вмъкване и отстраняване на полета. Промяна ширината на колоните от мрежата
След като полетата са включени в QBE мрежата на заявката, то може да се наложи да се променят местата им. Промяната на местата на полетата се отразява в подреждането на информацията, извлечена чрез запитването.
За преместване на поле, първо то трябва да въде избрано чрез селектора на колона от мрежата. След това селектора се “хваща” и премества на нова позиция.

За вмъкване на поле, първо се избира полето от списъка с полета. След това то се “провлачва” до позиция в мрежата, където е необходимо. С отпускане бутона на мишката, полето се появява в QBE мрежата.
За отстраняване на поле, първо се избира полето чрез селектора му. След това се натиска клавиш Del или се изпълнява Edit | Delete. За отстраняване на всички полета от мрежата едновременно се изпълнява командата Edit | Clear Grid.
За промяна ширината на колоните от мрежата трябва да се постави показалеца на мишката върху границата между два селектора на полета. След това показалецът се премества наляво за да бъде намалена (или надясно – за да бъде увеличена) ширината на колона от QBE мрежата. За задаване оптималната ширина на колона, трябва да се постави маркера между два селектора на колони от мрежата и двукратно да се щракне с левия бутон на мишката, което води до задаване на оптимална ширина за колоната, намираща се в ляво спрямо моментната позиция на показалеца на мишката.
 


Промяна имената на полетата в запитване
За промяна име на поле в запитването вж. Фиг. 6.3.

7. Задаване последователността за сортиране
 

 


Задаване последователността за сортиране
Когато се стартира едно запитване, може да се желае данните да бъдат подредени в някаква последователност.
За задаване на начина на подреждане на данните в Datasheet View вж. Фиг. 6.4.

 Възможностите между които трябва да избира потребителят са: сортиране в нарастващ ред – от 0 до 9 и от A към Z (Ascending); сортиране в намаляващ ред – от 9 към 0 и от Z към А (Descending).
По аналогичен начин се задава сортиране на стойностите в няколко полета едновременно, като сортирането е в зависимост и от положението на полетата в QBE мрежата – т.е. сортира се първо по най-лявото поле, след това по полето отдясно.
Забележка: не могат да се сортират Memo и OLE полета.

 


Задаване на критерии за запитването
За ограничаване броя на извежданите записи от едно запитване, трябва да се посочат критерии за него. Например, може да се въведе един прост критерий – за извличане само на студентите от град Свищов, може да се зададе критерий за полето Grad – Свищов. Критериите могат да бъдат и много по сложни – представени с израз.

На Фиг. 6.5. е посочено как се задава критерий чрез директното му изписване в QBE мрежата. Конкретно посоченият в примера критерий може да се изпише като: Свищов, =Свищов, “Свищов” и =”Свищов”.

На Фиг. 6.6. е посочено как трябва да се въведе критерий за обработка на поле от тип Date, когато настройката в Control Panel е за дата от тип “dd.mm.yyyy г.”. За такива случаи трябва да се ползва функцията DateValue за преобразуване на стринг в дата. В примера от Фиг. 6.6. е показано запитване за извличане на стойности от полетата Fn, Grad и Bdate за студентите родени през 1968 г.

Изключване на полета от Dynaset
За изключване на едно поле от Dynaset се ползва реда Show от QBE мрежата. Пример за това е представен на Фиг. 6.7.

Ползване на глобални символи в запитване
Когато се създава едно запитване, може да е нуждо да се извлекат само имената на студентите, чиито фамилии започват с буквата “П” или завършват на “ВА”.
За такива цели е предвидено използването на глобалните символи “?” и “*”.
На Фиг. 6.8. е представено запитване, чрез което се извличат данни за студентите, чиито имена започват с буквата “П”. В мрежата се въвеждат само двата символа П*, а Access променя написаното на Like “П*”.
 

[image: image46.png]nomer1 : Select Query [-[O[x]

Field: [ax rowep P [Ime [ Bate | =
Teble: [Stud Swd__[Sud
Sott. [Ascending
Show
Citera The i7"
o 1 I~
Lrsw—rr

ur 62,




 

На Фиг. 6.9. е представен вариант на запитване, чрез което се извличат записи за студентите, чиито фамилии не започват с буквата “П”. Изписването е Not П*, което Access променя на Not Like “П*”.

За извеждане само на имена, в които втората буква е буквата “И” трябва да се ползва записването ?И*, което Access преобразува в Like “?И*”. Понеже в използването на глобалният символ “?” има доста особености, затова на Фиг. 6.10. е представен пример за съвместното използване на “?” с “*”, включително и резултатата от изпълнението на запитването.

Ползване на “And” и “Or” в едно поле
За задаването на различни критерии в едно поле, трябва да се ползват оператори And и Or. Например, за извличане на данните за студентите от Свищов ИЛИ София, то в полето Grad на запитването трябва да се укаже “Свищов” Or “София” (вж. Фиг. 6.11).

Ползване на “And” в различни полета
За задаване на критерии в различни полета, трябва отделните критерий да се въведат в различни полета, но на един ред – реда Criteria от QBE-мрежата. На Фиг. 6.12. е показан пример за задаване на условието за извличане на студентите, които са от Свищов и получават стипендия по-висока от 310 лв. т.е. условието е Grad=“Свищов” And St>310.

Ползване на “Or” в различни полета
За задаване на критерии в различни полета, трябва отделните критерий да се въведат в различни полета, и освен това – в различни редове от редовете Criteria от QBE-мрежата. На Фиг. 6.13. е показан пример за задаване на условието за извличане на студентите, които са (или) от Свищов ИЛИ получават стипендия по-висока от 310 лв. т.е. условието е Grad=“Свищов” Or St>310.

Едновременно ползване на And и Or
Когато е нужно да се конструира запитване, което да извлича имената на студентите, започващи с букви от А до П, и допълнителните критерии са, тези студенти да са от Свищов или да получават стипендия по-висока от 310 лв., т.е. условията са: (Ime <= ”П” And Grad = ”СВИЩОВ”) Or (Ime <= ”П” And St > 310), то запитването трябва да изглежда по начина показан на Фиг. 6.14.

Създаване на изчисляеми полета
Когато се добавят полета към запитването при неговото конструиране, не съществува ограничение да се ползват само полетата от таблица или запитване. Може да се укаже създаването на изчисляеми (calculated fields).

На Фиг. 6.15. е показано как се създава ново изчисляемо поле с име Nov razmer и как се задава израз за осъществяване на нужните пресмятания над данните.

Запитване на базата на повече от една таблица
Няма ограничение в едно запитване да се ползват данните само от една таблица. На Фиг. 6.16 е показан такъв пример.

От Фиг. 6.16. се вижда, че в резултатната таблица ще участват данни от полетата Fn и Ime на таблицата Stud и полето ISP на таблицата Spec. Ако връзката между таблиците е създадена предварително, то тя автоматично се появява при включването на таблиците в прозорец Query. В противен случай, връзката трябва да се създаде ръчно в този прозорец.

 


Пресмятане на стойности чрез запитване
Често се налага да бъдат създавани запитвания за обработка на стойности от таблица, а не за извличане на отделни полета от таблица. За тази цел се използват т.нар. обобщаващи (total query, aggregate query) запитвания. В следващата таблица са изведени типовете пресмятания, достъпни в Access.

	Функция
	Резултат
	Допуска се за:

	Sum
	Сбор на стойностите от полето.
	Number, Date/Time, Currency, and AutoNumber

	Avg
	Средна аритметична стойност на стойностите от полето.
	Number, Date/Time, Currency, and AutoNumber

	Min
	Най-малката стойност от полето.
	Text, Number, Date/Time, Currency, and AutoNumber

	Max
	Най-високата стойност от полето.
	Text, Number, Date/Time, Currency, and AutoNumber

	Count
	Брой на стойностите от полето, несъдържащи стойност Null (blank).
	Text, Memo, Number, Date/Time, Currency, AutoNumber, Yes/No, and OLE Object

	StDev
	Стандартно отклонение на стойностите от полето.
	Number, Date/Time, Currency, and AutoNumber

	 Var
	Вариране (variance) на стойностите от полето.
	Number, Date/Time, Currency, and AutoNumber


 


Пресмятане на стойност над всички записи от таблица
Чрез реализиране на действия над всички записи от таблицата е възможно да се получи резултатна информация от обработката на отделни полета от таблицата. На Фиг. 6.17 е показано примерно запитване за пресмятане на общата стойност на всички стипендии, както и на средната стипендия получавана от студентите.

Резултата се извежда в т.нар. snapshot, в който не се допуска редактиране на стойностите.

 


Пресмятане на стойност над група записи от таблица

Възможно е пресмятане на стойности над група записи от таблица. Например, на Фиг. 6.18. е показано запитване и получените чрез него резултати – от кои населени места и по колко студенти има от всяко населено място. Групирането се извършва по полето Grad, а преброяването може да стане по полето Ime или всяко едно от останалите полета на таблицата.

 

[image: image56.png]Grad | CountOfime
[ |epama
roees

ineees
[ czanneso
(CEHMILOB
¥ oo

R LT 5o 1)

. 6,13,




 

          Възможните за използване оператори са представени в таблицата:

	Оператор
	Действие

	Group By
	Определя групите над които ще се извършват операциите. На Фиг. 6.18. например е показано използване на Group By за определяне на групи по населени места.

	Expression
	Създава изчисляемо поле, включващо обобщаващи функции.

	Where
	Определя критерий за поле, което не се използва за формиране на група. Ако се избере тази опция, Access няма да включи полето в резултатната таблица, тъй като се изчиства Show check box..


 


Пресмятане на стойност над група записи от таблица с едновременно задаване на условие
Както се вижда от Фиг. 6.19. възможно е да се задава условие към полето, на базата на което се създават отделните групи. В примера, групирането се извършва само за студентите от София и Свищов.

Пресмятане на стойности за група записи чрез израз
В представеният на Фиг. 6.20. пример е използвана опцията Expression, чрез която в резултатната таблица е включено изчисляемо поле. В примера е демонстрирано как се подменя името на съществуващо поле с ново име – полето Ime е променено на Broiki посредством записването Broiki: Ime. За новосъздаваното поле е избрано име Sredno, тъй като в него ще се извежда средния размер на стипендията на студентите от едно населено място. Самото изчисление се извършва след предварително групиране – това условие е зададено в полето Grad. За пресмятането на нужния резултат първо трябва да се намери сбора на стипендиите на студентите от едно населено място – Sum([St]). След това тази стойност се разделя на броя на студентите от едно населено място - ([Broiki]) !!! Особеното тук е, че полето Broiki е от същото запитване. И накрая, полученият резултат се извежда като цяло число – чрез функцията Int. Резултата от работата на запитването също може да се види на Фиг. 6.20.

7.

Допълнителни възможности
на запитванията
1. Създаване на параметрични запитвания 

2. Създаване на Crosstab query 

3. Използване на SQL в Access 



Създаване на параметрични запитвания
Ако често се стартира едно селектиращо запитване, но е нужно то да се стартира с различни критерии, трябва да се отдели време за да се създаде параметрично запитване. При стартиране на едно такова запитване, Access отваря диалогов прозорец в който се посочват стойности за критериите при текущото изпълнение на запитването.
Създаване на параметрично запитване за един критерий
Описанието на цялостния процес е представен на Фиг. 7.1.

Създаване на параметрично запитване за няколко критерия
Допустимо е създаване на запитване, което изисква въвеждането на няколко параметрични стойности. При това може да бъдат задавани параметри за отделните полета или няколко параметъра за едно поле.
На Фиг. 7.2. е представено запитване, в което има едновременно задавене на параметри в едно поле и на параметър в две полета, чрез което се извличат записи от таблицата Stud, като се иска извличане на записите, които отговарят на условието – факултетните номера на студентите да са между 900000 и 910000, и същевременно да са от град Свищов.

Създаване на Crosstab query
Възможно е създаване на Crosstab query (кръстосано запитване, запитване за сечение) за представяне на данните в компактен вид, във формат на електронна таблица. Този вид запитване представя голям обем от данни в лесен за възприемане вид.
За създаване на запитване от този вид, трябва да се включат в запитването полетата от таблицата (таблиците) на базата на които се създава запитването. След това, с изпълнение на командата Query | Crosstab query в QBE мрежата се визуализират редовете Total и Crosstab. На следваща стъпка се уточнява с падащият списък от Crosstab полето за всеки запис кое поле (полета) ще се ползват като редове (Row Heading) и кое поле (полета) ще се ползват като колони (Column Heading). В Total клетката на полето, на базата на което ще се пресмятат стойности, от падащият списък се избира Count (както е в примера на Фиг. 7.3.) за преброяване на стойностите (или Sum, Max и т.н.), а в клетката Crosstab стойността Value.
На Фиг. 7.3. е представен пример за създаване на кръстосано запитване, като в редовете са изброени градовете, от където са студентите, а в колоните – (номерата на) специалностите на студентите. В пресечните точки на колоните и редовете е изведен броя на студентите от съответната специалност и град, получаващи стипендия. Предимствата на кръстосаното запитване не могат да проличат ясно от този пример, тъй като самата изходна таблица Stud, съдържа ограничено количество записи.

Използване на SQL в Access
Structured Query Language (SQL) е език, често използван в запитванията, актуализациите и управлението на данните в релационните бази от данни. Към всяко запитване създавано от потребителя чрез QBE мрежата Access автоматично генерира SQL оператор. За потребители запознати с SQL е по-удобно да създават запитванията си чрез него, вместо да изучават особеностите на работа с QBE мрежата на запитванията в Access.
За да се отвори диалогов прозорец, съдържащ съответният на зададеното QBE мрежата запитване SQL SELECT оператор, е нужно от прозореца в който е разработвано запитването (с QBE мрежата) да се изпълни командата View | SQL View. След като се направят нужните корекции в SQL прозореца, той се затваря чрез ново превключване към QBE мрежата чрез View | Design View. Направените промени в SELECT оператора се отразяват в QBE мрежата.
 

Общият вид на оператор SELECT е:
SELECT [predicate] { * | table.* | [table.]field1 [AS alias1] [, [table.]field2 [AS alias2] [, ...]]}
FROM tableexpression [, ...] [IN externaldatabase]
[WHERE criteria]
[GROUP BY groupfieldlist]
[HAVING groupcriteria]
[ORDER BY field1 [ASC | DESC ][, field2 [ASC | DESC ]][, ...]]] ]
[WITH OWNERACCESS OPTION]
 

SELECT операторът има следните части:
 

	Част
	Описание

	predicate
	Един от следните предикати: ALL, DISTINCT, DISTINCTROW или TOP. Използват се за ограничаване на броя на връщаните от оператора записи. Ако не е уточнено – по подразбиране се приема ALL.

	*
	Задава, че се извличат всички полета от посочената таблица.

	table
	Името на таблицата от която се извличат записи.

	field1, field2
	Имена на полета, съдържащи нужните данни. Ако са няколко полета – то чрез последователността им се задава и последователността на връщаните данни.

	alias1, alias2
	Имена използвани за имена на колоните в резултатната таблица вместо оригиналните имена от изходната таблица.

	tableexpression
	Име на таблица или таблици от които се извличат данни.

	externaldatabase
	Име на външна база от данни.

	criteria
	Условия на които трябва да отговарят записите, за да бъдат включени в резултатната таблица.

	groupfieldlist
	Имена на полета (максимум 10) използвани за групиране на записите в резултатната таблица. Поредността на тези полета определя и нивата на групиране от най-високото към най-ниското ниво.

	groupcriteria
	Израз, определящ кои групиращи записи да бъдат включени в резултатната таблица.

	field1, field2
	Имена на полета по които се сортират записите в резултатната таблица.

	OWNERACCESS
OPTION
	При работа в група тази декларация се използва заедно със запитването, за да се даде на потребителя стартиращ запитването същите права, както на останалите членове на групата.


 

На Фиг. 7.4. е показано как изглеждат конкретните варианти на SELECT операторите за някои от представените вече запитвания.

 8.

Промяна на данните с актуализиращи запитвания
Понякога се налага да се правят големи промени в данните, съхранявани в таблиците на базата от данни. Например, ако се прецени, че стипендиите на студентите от Стопанска Академия трябва да бъдат увеличени с 10%, то може да се използват два подхода за тази актуализация. Първият се свежда до редактирането на всички данни запис по запис, което може да отнеме няколко дни работно време, а другият – това да се извърши с една операция, за няколко секунди, посредством актуализиращо запитване.
1. Общо описание на актуализиращите запитвания

С актуализиращите запитвания могат да се създават нови таблици или да се актуали​зират данните в съществуващи таблици. Access предоставя няколко типа актуализиращи запитвания:

Make-table query – за създаване на нова таблица от една или няколко таблици.

Delete query – за изтриване на записи от таблица или таблици.

Append query – за добавяне на група записи от една или няколко таблици в друга таблица или таблици

Update query – за промяна на данните в група записи.

 
Когато се създава запитване Access създава селектиращо запитване, ако изрично не се поиска създаване на друг вид. За до се подпомогне потребителят, то в прозорец Database, подпрозорец Query отделните видове запитвания се придружават от различни икони. На Фиг. 8.1. са представени иконите на възможните видове запитвания в Access, заедно с имената им (nomer1, nomer2,…), като са посочени и наименованията на съответните запитвания.. 

Препоръка: преди да се изпълняват актуализиращи запитвания е препоръчително да се създават резервни копия на базата от данни.
 

2. Създаване на нови таблици
Посредством make-table query се създава нова таблица, като в нея се включват записите или части от записите от изходната таблица (таблици). Този вид запитване се ползва най-често при: създаване на отчет, ползващ данни към определен период от време; създаване на резервно копие на таблица; създаване на таблица съдържаща стари записи (history table); разработване на варианти на форми и отчети базирани на многотаблични запитвания и др.

За създаване на make-table запитване, трябва да се изпълнят следните действия:

1. Създава се запитване, което включва таблиците или запитванията съдържащи полетата, които трябва да участват в новата таблица. При това Access стандартно си извежда Select Query прозореца.

2. Изпълнява се команда Query | Make Table или чрез бутон Query Type от лентата Standard се избира Make Table query, което води до отварянето на прозорец Make Table (вж. Фиг. 8.2.).

3. В Make Table прозореца в Table Name се въвежда ново име за таблицата, която ще се създава чрез запитването. Ако новата таблица трябва да замести съдържаща се в базата от данни таблица, то се чуква върху бутона отдясно на полето Table Name за да се отвори списък с имената на съдържащите се в базата от данни таблици и се избира едно от тях.

4. Посочва се дали таблицата ще е в текущата база от данни (чрез опцията Current Database) или в друга база от данни (чрез избор на опцията Another database). Във вторият случай трябва да се посочи името на базата от данни (и евентуално пълният път за достъп до нея) в полето File Name. Затваря се прозорецът с ОК.

Access променя заглавието на прозореца на “Make Table Query”.

5. Задават се полетата, които трябва да участват в запитването, определят се критериите на запитването.

Следващите две стъпки не са задължителни, но се препоръчват настоятелно.
6. Избира се Datasheet от View командата, за да се видят записите, които запитването ще включи в новата таблица.

7. Ако записите за новата таблица се формират коректно, то се превключва в режим Design View и се продължава с изпълнението на следващото действие. Ако обаче записите, които се формират не са тези които се е очаквало да бъдат, то процеса продължава с изпълнение на действие 5.

8. За изпълнението на запитването се изпълнява командата Query | Run или се натиска бутон Run от лентата с инструменти Standard.

Access извежда информационно съобщение колко записа ще съдържа новата таблица.

9. За приключване работата със запитването се натиска бутон Yes.

След изпълнението на Make Table Query трябва да се отвори новата таблица в Design View и да се направят промени в нея (от типа на първичен ключ и други характеристики), ако това е необходимо за по-нататъшната работа.

 
3. Изтриване на записи от таблица

Изтриването на определено количество записи от таблица, които удовлетворяват някакво условие се постига най-лесно чрез т.нар. Delete query. Чрез запитване от този вид, се отстраняват цели записи.

Обикновено се отстраняват записи само от една таблица. Когато в таблиците съществуват дефинирани правила за цялостност има известни особености при ползването на този вид запитвания.

За създаването на запитване за изтриване на записи от таблица, трябва да се изпълни следната последователност от действия:

1. Създава се запитване, което включва таблицата от която ще се изтриват записи. Access стандартно отваря Select Query прозореца.

2. Изпълнява се команда Query | Make Table или чрез бутон Query Type от лентата Standard се избира Delete query при което Access променя заглавието в прозореца на “Delete query”.

3. В QBE мрежата се включват:


Звездичката (*) за таблицата от която ще се изтриват записи. В резултат на това се появява “From” в клетката Delete под тази клетка.


Полето (или полетата), което ще се ползват като критерий за изтриване на записите от таблицата. Появява се “Where” в Delete клетката под полетата, които са избрани.

4. Задават се критерии, ако това е необходимо (вж. Фиг. 8.3.).

Следващите две стъпки са препоръчителни.
5. Избира се Datasheet от View командата, за да се видят записите, които запитването ще изтрие от таблицата.
6. Ако записите подлежащи на изтриване са избрани коректно, то се превключва в режим Design View и се продължава с изпълнението на следващото действие. Ако обаче записите, които са изведени не са тези които се е очаквало да бъдат, то процеса продължава с изпълнение на действие 4.

7. За изпълнението на запитването се изпълнява командата Query | Run или се натиска бутон Run от лентата с инструменти Standard.

Access извежда информационно съобщение колко записа ще бъдат изтрити от таблицата.

8. За приключване работата със запитването се натиска бутон Yes.

 
4. Добавяне на записи в таблица

Чрез append запитване е възможно да се добавят записи от една таблица в друга, съществуваща, таблица. Възможно е да се добавят записи към таблица от същата или друга база от данни.

Запитванията от този вид са удобни, когато към таблица трябва да се добавят само записи от една таблица, отговарящи на определени условия (какъвто ще е примерът по долу).

Възможно е да се добавят записи от дори и когато някои от полетата не съществуват в другата таблица. Например, нека таблицата към която ще се добавят записи има 10 полета, а таблицата от която ще се вземат записите за добавяне в първата – 8 полета. Запитването ще добави 8 от полетата на втората таблица, а останалите 2 в приемащата таблица ще остави празни.

За нашият пример съществуват две таблици – Stud и Stud1. Таблицата Stud1 е създадена чрез копиране от таблицата Stud преди изпълнението на запитването за изтриване на записи от предходната точка на тази глава, т.е. в таблицата Stud липсват записи за студентите от Свищов (тъй като бяха изтрити чрез Delete query), а в останалите си 13 записи те са идентични.

В пример ще бъде демонстрирано как чрез append запитване записите за студентите от Свищов ще въдат прехвърлени от таблицата Stud1 в таблицата Stud.

За създаването на запитване за добавяне на записи в таблица, трябва да се изпълни следната последователност от действия:

1. Създава се запитване, което включва таблицата от която ще се вмъкват записи (от която ще се четат записите). Access стандартно отваря Select Query прозореца.

2. Изпълнява се команда Query | Append query или чрез бутон Query Type от лентата Standard се избира Append query при което Access отваря прозорец Append (вж. Фиг. 8.4.).

В полето Table Name се въвежда името на таблицата (в нашия случай Stud) в която ще се добавят записи. Може да се избере чрез опцията Current Database дали таблицата е в същата база от данни или в друга (чрез Another Database) заедно с посочване на File Name. След това прозорецът се затваря с бутон ОК, при което активен става прозорец Query (вж. Фиг. 8.5.)

3. В QBE мрежата се включват според нуждите:


Всички полета, които трябва да се добавят (може да стане и чрез символа звездичка).


Полетата, които ще се ползват като критерии.


Полето, което кореспондира с полето-първичен ключ на таблицата, към която ще се добавят записи

За нашият пример попълването на QBE мрежата е представено на Фиг. 8.6.

Следващите две стъпки не са задължителни, но се препоръчват настоятелно.
4. Избира се Datasheet от View командата, за да се видят записите, които запитването ще добави от едната в другата таблица.
5. Ако записите за добавяне се формират коректно, то се превключва в режим Design View и се продължава с изпълнението на следващото действие. Ако обаче записите, които ще се добявят не са тези които се е очаквало да бъдат, то процеса продължава с действие 3.

6. За изпълнението на запитването се изпълнява командата Query | Run или се натиска бутон Run от лентата с инструменти Standard.

Access извежда информационно съобщение колко записа ще добави в таблицата.

7. За приключване работата със запитването се натиска бутон Yes.

 
5. Промяна на записите от таблица

Посредством Update запитване е възможно да се променяг данните в съществуващите таблици. Чрез този вид запитване актуализациите се извършват много по-бързо, отколкото по други начини.

Като илюстрация на възможностите на запитване от този вид, ще бъде представено запитване, което увеличава размера на стипендиите на студентите с 10%.

1. Създава се ново запитване, включващо таблицата, съдържаща записите подлежащи на актуализиране.

2. Изпълнява се команда Query | Update Query или чрез бутон Query Type от лентата Standard се избира Update query при което Access променя заглавието в прозореца на “Update query”.

3. В мрежата се включват тези полета които подлежат на промяна и тези, които ще се ползват за задаване на критерии в QBE мрежата.

4. В полето подлежащо на промяна (в нашия пример St) в клетката Update To се въвежда израза или стойността, която ще се ползва за промяна на стойностите от полето (вж. Фиг. 8.7.).

Следващите две стъпки са само препоръчителни.
5. Превключва се запитването в Datasheet View и се показват само стойностите, които ще бъдат променени.

6. Ако е необходимо да бъдат направени корекции в запитването работата продължава с действие 4.
7. Превключва се в режим Design View и се стартира запитването за изпълнение.

8. Извежда се информационно съобщение в колко записа ще бъдат променени стойностите. Работата приключва с натискане на Yes.

 
6. SQL оператор за make-table запитване

Запитването, чрез което се създава нова таблица ползва следният вариант на SELECT оператора:

SELECT field1[, field2[, ...]] 
INTO newtable [IN externaldatabase]
FROM source

Фразата INTO се ползва, за да се укаже името на новосъздаваната таблица.

Запитването, описано в т. 2, за създаване на нова таблица Stud2, съдържаща само датата на раждане на студентите от Свищов, както и SQL версията на запитването са представени на Фиг. 8.8.

6. SQL оператор за delete запитване

Запитването, чрез което се изтриват записи от таблица ползва следният SQL оператор:

DELETE [table.*]

FROM table

WHERE criteria

	Елемент
	Описание

	table
	Опционно име на таблица от която се изтриват записи.

	table
	Име на таблица от която се изтриват записи.

	criteria
	Израз, определящ кои записи ще се изтриват.


Стандартно този оператор изглежда така:
DELETE FROM table WHERE criteria
Вариант на SQL операторът, съответстващ на запитването, представено на Фиг. 8.3. е показан на Фиг. 8.9.

7. SQL оператор за append запитване
Запитването, чрез което се добавят записи от една в друга таблица ползва следният SQL оператор:
Синтаксис за няколко записа:
INSERT INTO target [IN externaldatabase] 
[(field1[, field2[, ...]])]
SELECT [source.]field1[, field2[, ...]
FROM tableexpression
Синтаксис за един запис:
INSERT INTO target [(field1[, field2[, ...]])]
VALUES (value1[, value2[, ...])
	Елемент
	Описание

	target
	Име на таблица (или запитване) към която се добавят записи.

	externaldatabase
	Път към външна база от данни.

	source
	Име на таблица (или запитване) от която се копират записите.

	field1, field2
	Имената на полетата, към които се добавят данни, ако са след target аргумента; или имената на полетата, от които се вземат данните, ако са след source аргумента.

	tableexpression
	Името на таблицата от която се вземат записите. Този аргумент може да е име на една таблица или резултиращ от INNER JOIN, LEFT JOIN или RIGHT JOIN операции.

	value1, value2
	Стойностите за вмъкване в определени полета на новия запис. Всяка стойност се вмъква в полето, кореспондиращо с пози​цията на стойността в списъка. Стойност1 се вмъква в Поле1, Стойност2 в Поле2 и т.н. Стойностите се разделят със запетая, а текста се поставя в кавички.


Вариант на SQL операторът, съответстващ на запитването, представено на Фиг. 8.6. е показан на Фиг. 8.10.

6. SQL оператор за update запитване
Запитването, чрез което се актуализират записи от една таблица ползва следният SQL оператор:
UPDATE table
SET newvalue
WHERE criteria;

	Елемент
	Описание

	table
	Името на таблицата съдържаща записите, които ще бъдат модифицирани.

	newvalue
	Израз определящ стойността, която ще бъде въведена в съответното поле на актуализираните записи.

	criteria
	Израз, определящ кои записи ще бъдат актуализирани. Само записите, които отговарят на условието ще бъдат променени.


Вариант на SQL операторът, съответстващ на запитването, представено на Фиг. 8.7. е показан на Фиг. 8.11.

9.

Формите в Access
1. Същност на формите (формулярите)
Формите предоставят редица предимства при работа с данните от базата с данни. Възможно е едновременно показване в една форма на всички полета от един запис, както и показване на всички записи в една форма.

Формите в Access се използват за:

· -         представяне на данните в атрактивен формат със специални шрифтове и други графични ефекти, такива като цвят и сенки;

· -         представяне на данните във вид, близък до традиционните хартиени форми с които са свикнали потребителите;

· -         пресмятане на общи стойности;

· -         показване на зависимостите по графичен начин;

· -         показване на данни от няколко таблици едновременно;

· -         автоматично изпълнение на зададени операции.

Самата информация, представяна във форма може да бъде извлечена от таблица или запитване. За да бъде разбрана същността на формата, подходяща е илюстрацията от Фиг. 9.1.

Цялата информация във формата се извежда в контроли (controls). Контролите са обекти на формата, чрез които се извеждат данните, задават операции или се ползват за декориране на формата.

Някои от контролите са свързани с полета от таблица или запитване, и така, чрез тях може да се извеждат данните от таблицата или запитването, както и да се въвеждат и редактират данните.

Други контроли са само като допълнение към формата и подобряват нейния дизайн, такива контроли са линиите, правоъгълниците и други такива, които правят формата по-атрактивна.

2. Създаване на форма

Създаването на форми е възможно да стане с Form Wizards или без тях. Чрез Form Wizards се създават много бързо форми, които веднага могат да бъдат използвани.

Следващите фигури показват видовете форми, които могат да бъдат създадени чрез Form Wizards. На Фиг. 9.2. е представена Single-Column Form, на Фиг. 9.3. – Tabular Form, на Фиг. 9.4.  Form Main/Subform Form. Това са основните форми, които се използват за въвеждане, актуализиране и извеждане на данни. Извън нашето внимание ще остане Graph Form, тъй като тя засега не представлява интерес за нас.

3. Създаване на форми с Form Wizard

Най-елементарният и кратък начин за създаване на свързана към таблица или запитване форма е чрез Form Wizard. След като една форма е създадена по този начин, то впоследствие в нея могат да бъдат направени много подобрения.

Една форма може да бъде създадена с помощта на AutoForm Wizard, или чрез използване на някои от другите Form Wizards.

Създаване на форма с AutoForm Wizard
1. 1.     В прозорец Database се избира Table или Query подпрозорец.

2. 2.     Избира се таблицата или запитването, на базата на което ще се създава форма.

3. 3.     Натиска се бутон AutoForm ([image: image78.png]


)от ивицата с инструменти Standard.

В резултат на тези действия Access създава и извежда формата.

Създаване на форма с други Form Wizards
1. 1.     В прозорец Database се избира подпрозорец Form.

2. 2.     Натиска се бутон New, в резултат на което се отваря New Form диалогов прозорец (Фиг. 9.5.).

3. От горният панел в диалоговия прозорец се избира Form Wizard, а от текстовото поле – името на таблицата или запитването, на базата на което се създава новата форма. Излизането от този прозорец става с натискане на бутон ОК.

4. Отваря се прозорец Form Wizard в който трябва да се определи кои полета и от кои таблици ще се включат в новосъздадената форма (вж. Фиг. 9.6.).

5. 5.     В следващият прозорец, който се отваря след натискането на бутон Next от прозорецът Form Wizard трябва да се определи (Фиг. 9.7) вида на формата, като възможностите са Columnar, Tabular, Datasheet и Justified. Преминаването към следващият диалогов прозорец става с бутон Next.

6. В следващият диалогов прозорец (вж. Фиг. 9.8.) трябва да се укаже какъв стил ще се използва в новосъздаваната форма. Възможностите са показани в десния панел, а общият вид на избрания стил може да се види в левия панел на диалоговият прозорец. Преминаването в следващият прозорец става с бутон Next.

7. В последният диалогов прозорец на Form Wizard се задава името, което ще има новосъздаваната форма и цялостният процес приключва с натискането на бутон Finish.
 

Създаване на форма без Form Wizard
Най-атрактивните форми се създават без Form Wizard. В този случай потребителят трябва да се потруди доста повече, но затова и създадената форма може да задоволи и най-високите изисквания.

За създаване на форма без Form Wizard се изпълняват следните действия:

1. 1.     В прозорец Database се избира подпрозорец Form.

2. 2.     Натиска се бутон New, в резултат на което се отваря New Form диалогов прозорец (Фиг. 9.5.).

3. От горният панел в диалоговият прозорец се избира Design View, а от текстовото поле – името на таблицата или запитването, на базата на което се създава новата форма. Излизането от този прозорец става с натискане на бутон ОК.

Изгледи (views) в прозорец Form
Възможните изгледи са показани на Фиг. 9.9. Освен тези от Фиг. 9.9., всеки един от изгледите има възможност да бъде представен и в Print Preview изглед, и съответно отпечатан върху хартия.

Form прозорецът в Design View
Работата в прозорец Design View много прилича на създаването на всеки един проект върху работната маса, като са включени и помощни инструменти от които се нуждаете за това. Някои от тези инструменти са ивици с бутони, размерна линия, ивица с бутони за създаване на обекти във формата, линията за състоянието и др.

 
4. Избиране, преместване и подравняване на контроли

Избиране на контрол

За да могат да се правят каквито и да са промени в контрол, като промяна на размера му, преместване или подравняване, първо той трябва да бъде избран. Контролите могат да бъдат избирани поотделно или в група.

За избиране на контрол е достатъчно да се чукне върху него (вж. Фиг. 9.10.).

Възможно е да се избере контрол и чрез последователно натискане на клавиш Tab, като преди това трябва да се избере един от наличните контроли във формата.

Някои контроли, като text box, combo box и check box имат присвоен етикет. Възможно е да се избере контрол или етикета, или и двете. Когато се избере text box, към него се появяват манипулатор за преместване и манипулатори за размера, докато етикета има само манипулатор за преместване. Когато се избере етикета, той има манипулатор за преместване и манипулатори за размера, докато text box има само манипулатор за преместване (вж. Фиг. 9.11.).

 
Избиране на съседни контроли

Последователността при работа за избиране на няколко съседни контроли е илюстрирана на Фиг. 9.12.

Избиране на несъседни контроли

За целта при натиснат клавиш Ctrl се чуква върху отделните контроли. Тази техника може да се използва в комбинация с предишните техники за избиране на контроли.

Избиране на контроли посредством позиционните линии (rulers)

Техниката използвана за избиране на контроли посредством хоризонталната размерна линия е илюстрирана на Фиг. 9.13. По сходен начин се избират контроли, когато се ползва вертикалната размерна линия.

Преместване и промяна на размерите на контроли

При създаване на форма има възможност да се преместват на нужното място, както и да се променят техните размери.

Възможно да се отмени местенето и преоразмеряването на контроли. Ако още не сте отпуснали левия бутон на мишката, то трябва да се натисне Esc за да се отмени текущото действие. Ако вече е реализирано преместването или преоразмеряването трябва да се изпълни Edit | Undo или да се натисне бутон Undo от лентата с бутони Formatting.

Преместване на контрол заедно с неговия етикет

След като контрола бъде избран, показалецът на мишката внимателно се позиционира върху неговата граница (но не върху манипулаторите за преместване), докато показалецът се промени във формата на отворена длан ( [image: image87.png]


 ). След появяването на този вид на показалеца се натиска левия бутон на мишката и контрола, заедно с неговия етикет) се премества на новата позиция.

Преместване на етикета отделно от неговия контрол

След като се избере контрола, маркерът на мишката се позиционира върху манипулатора за преместване на етикета, като се изчаква той да приеме формата на сочеща ръка ( [image: image88.png]


 ). След това етикета се провлачва до новото му място. По сходен начин се премества контрола отделно от неговият етикет.

Преместване на няколко избрани в група контроли

Преместването на няколко избрани в група контроли става по сходен начин, както е описано в т. Преместване на контрол заедно с неговия етикет. Единствената разлика в използваната техника се свежда до това, че първо контролите трябва да бъдат избрани.

Променяне на размерите на един или няколко контрола

Избира се контрола (контролите) на който ще се променят размерите. Позиционира се показалецът на мишката върху един от манипулаторите за промяна на размера на контрола, и той се провлачва до нова позиция върху екрана. Ако преди това са избрани няколко контрола, то едновременно с промяната на размера на един от тях, пропорционално се променят размерите и на останалите контроли от групата.

Оразмеряване на контрол спрямо размерите на друг контрол

Избират се няколко контрола. След това се изпълнява командата Format | Size, и една от следните подкоманди:

To Tallest – размерите на контролите добиват височина, в съответствие с височината на най-високият от тях.

To Shortest – размерите на контролите добиват височина, в съответствие с височината на най-ниският от тях.

To Widest – размерите на контролите добиват ширина, в съответствие с ширината на най-широкият от тях.

To Narrowest – размерите на контролите добиват ширина, в съответствие с ширината на най-тесният от тях.

 
5. Копиране и изтриване на контроли
Копиране на контрол

Възможно е да се създават копия на контроли посредством дублирането им или чрез копиране и вмъкване. Когато се копира контрол, то копието му попада в Clipboard, след което от там той може да се вмъкне в същата или друга форма и отчет.

Дублиране на контроли и етикетите им

Дублирането на контрол е удобен начин за създаването на група контроли, такива като check boxes, option buttons или toggle buttons. Дублирането е подходяща техника, когато трябва да се създаде контрол със същите характеристика, както на друг контрол.

Дублирането на един съществуващ контрол започва с неговото избиране. След това се изпълнява командата Edit | Duplicate.

Копиране и вмъкване на контрол

При тази операция се ползват командите Edit | Cut или Copy, а след това Edit | Paste.

Изтриване на контрол

За изтриване на контрол то той трябва да се избере и да се натисне клавиш Del или да се изпълни командата Edit | Delete.

 
6. Подравняване на контроли
Подравняване на контроли по мрежата

Избират се контролите, които ще се подравняват. Изпълнява се команда Format | Alignment | To Grid.

Подравняване на контроли един спрямо друг

Когато трябва да се подравняват контроли, трябва да се избират само контроли от една колона или един ред. Например, в едноколонна форма могат първо да се подравнят само етикетите, а след това и контролите.

Подравняването започва с избирането на етикетите или контролите, които ще се подравняват. Изпълнява се команда Format | Align, а след това се избира и някоя от следните подкоманди:

Left – подравнява етикетите и/или контролите от една колона според лявата граница на най-левия от избраните етикети и/или конт​роли.

Right – подравнява етикетите и/или контролите от една колона според дясната граница на най-десния от избраните етикети и/или контроли.

Top – подравнява етикетите и/или контролите от един ред според горната граница на най-горният от избраните етикети и/или контроли.

Bottom – подравнява етикетите и/или контролите от един ред според долната граница на най-ниско разположеният от избраните етикети и/или контроли.

Задаване на еднакво разстояние между контролите

След като се реализират процеси по местене на контроли във форма, често се достига до ситуация, когато разстоянието между някои контроли е много малко, а същевременно между други е много голямо. Възможно е между отделните етикети и/или контроли да се зададе еднакво разстояние, както и да се увеличи или намали разстоянието между тях.

Ако трябва да се подравняват разстоянието между етикети и/или контроли от една колона, то те се избират, след което се изпълнява командата Format | Vertical Spacing | Make Equal.

Ако трябва да се намали разстоянието между етикети и/или контроли от една колона, то те се избират, след което се изпълнява командата Format | Vertical Spacing | Decrease. Най-горният от тях не променя местоположението си, тъй като командата влияе само на останалите от групата етикети и/или контроли. Преместването е в съответствие със стъпката на мрежата.

Ако трябва да се увеличи разстоянието между етикети и/или контроли от една колона, то те се избират, след което се изпълнява командата Format | Vertical Spacing | Increase. Най-горният от тях не променя местоположението си, тъй като командата влияе само на останалите от групата етикети и/или контроли. Преместването е в съответствие със стъпката на мрежата.

Ако трябва да се подравняват разстоянието между етикети и/или контроли от един ред, то те се избират, след което се изпълнява командата Format | Horizontal Spacing | Make Equal.

Ако трябва да се намали разстоянието между етикети и/или контроли от един ред, то те се избират, след което се изпълнява командата Format | Horizontal Spacing | Decrease. Най-левият от тях не променя местоположението си, тъй като командата влияе само на останалите от групата етикети и/или контроли. Преместването е в съответствие със стъпката на мрежата.

Ако трябва да се увеличи разстоянието между етикети и/или контроли от един ред, то те се избират, след което се изпълнява командата Format | Horizontal Spacing | Increase. Най-левият от тях не променя местоположението си, тъй като командата влияе само на останалите от групата етикети и/или контроли. Преместването е в съответствие със стъпката на мрежата.
 

10.

Разработване на потребителска форма

1. Създаване на контроли
Когато се започва създаване на форма от празна форма или когато е ползван Wizard за създаване на форма е нужно да се добавят нови контроли към нея. По този начин става възможно визуализирането на допълнителни данни от формата, като същевременно се улеснява потребителят при използването й.

Свързан, несвързан и изчисляем контрол (Bound, Unbound, and Calculated Controls)
Свързан контрол е контрол, който ползва данни от поле на таблица или запитване. Такъв контрол се ползва за извеждане, въвеждане и актуализиране на стойности от полета на базата от данни. Данните могат да бъдат текст, дати, числа, Yes/No стойности, картинки и графики. Text box е най-често използвания свързан контрол.

Несвързания контрол е контрол, който няма източник на данни (поле от базата от данни или израз). Такъв контрол се използва за извеждане на статична информация (надписи към формата), линии, правоъгълници и картинки.

Изчисляем контрол е контрол, който получава данни на базата на изчисляване на стойност. Трябва да се укаже изразът, чрез койно се изчислява резултатната стойност и източника на първичните данни, които ще се обработват от израза. Изразът може да ползва данни от полета на таблица или запитване или от самите контроли на формата.

Създаване на свързан Text box контрол

За създаване на Text box контрол, трябва да се отвори списъка field list на формата посредством изпълнението на View | Field List. След това от появилият се списък се избира едно поле (или няколко) което се провлачва до нужното място във формата. 

Създаване на други контроли посредством Toolbox

Ако трябва да се създаде контрол, трябва да се ползва Toolbox ивицата с бутони. Показването и скриването на тази ивица става с изпълнение на командата View | Toolbox.

В ивицата Toolbox се съдържат бутони за всички видове контроли, които могат да бъдат включени към една форма. За вида на Toolbox и предназначението на бутоните вж. Фиг. 10.1.

Технологията на работа с ивицата Toolbox се свежда до следното:

Първо – избира се съответният инструмент от Toolbox, в зависимост от контрола, който ще се създава.

Второ – създава се свързан контрол чрез избиране на поле от списъка с полета (field list) и провлачването на полето във формата.

-ИЛИ -

създава се несвързан или изчисляем контрол чрез чукване във формата, където трябва да е горният ляв ъгъл на контрола. С просто чукване във формата се създава контрол с размери по подразбиране, а ако се чукне и задържи натиснат бутона на мишката, докато се изчертае големината на контрола до долния му десен ъгъл се създава контрол с размер желан от потребителя.

След като се създаде контрол по един от описаните подходи, той може да да бъде преоразмерен допълнително.

За text boxes и някои други видове контроли, Access създава и етикет към контрола. Ако трябва да се промени текста на етикета, то той се чуква двукратно и се подменя текста му с думи, които описват неговото предназначение.

Създаване на изчисляеми контроли

Когато е нужно да се изведе във формата стойност, която е резултат от пресмятания се ползва израз като източник на данни за контрола. Например, ако трябва да се изведе във формата текущата дата от системния часовник, то се задава изразът =Date() в text box.

Изчисляемият контрол обикновено е от тип text box. Чрез въвеждането на израз директно в контрола, то в действителност се задава израза като съдържание на ControlSource характеристиката на контрола.

Последователността на създаване на изчисляем контрол е следната:

Първо се създава text box във формата, като се ползва инструментът Text Box от Toolbox. Извършва се подравняване на контрола спрямо останалите контроли от формата.

Подменя се етикета по подразбиране на новосъздадения контрол, като му се задава по-описателно име. След това в контрола се изписва директно израза =[St]*1,25 (вж. Фиг. 10.2.), който представя увеличена стойността на полето St с 25% при разглеждането на всеки запис от таблицата Stud.

Създаване на контроли от тип етикет (Label Controls)

За включване на описателен текст във формата, такъв като наименование или кратки инструкции, трябва да се ползва контрол от тип етикет. Такъв контрол не извежда стойности от поле на таблица или запитване, нито пък стойност от работата на израз – т.е. тези контроли винаги са несвързани. Също така те са статичти – не променят показваната стойност, когато се показват различни записи във формата.

Контроли от такъв тип могат да са прикрепени към друг контрол. Например във Фиг. 10.2., всеки контрол извеждащ стойност от таблицата Stud има прикрепен към него контрол от тип етикет, описващ извежданата информация (Фак. номер, Фамилия и др.).

За създаването на контрол от тип етикет се работи в следната последователност:

От Toolbox ивицата с бутони се избира инструментът Label.

Създава се контрол от тип етикет чрез чукване във формата, където трябва да е горният ляв ъгъл на контрола. С просто чукване във формата се създава контрол с размери по подразбиране, а ако се чукне и задържи натиснат бутона на мишката, докато се изчертае големината на контрола до долния му десен ъгъл се създава контрол с размер желан от потребителя.

След това се въвежда текста за контрола. След като текста е въведен и се избере контрола е възможно от ивицата с бутони Formatting да се зададат допълнителни форматни характеристики.

Прикрепване на контрол от тип етикет към друг контрол

Случва се в процеса на работата по дизайна на една форма етикетът към един контрол да бъде изтрит, а в последствие да се прецени, че все пак етикет към този контрол трябва да има. В такава ситуация трябва да се изпълни следната последователност от действия:

1. 1.     Избира се инструмен Label.

2. 2.     Чуква се във формата където трябва да бъде етикетът и се въвежда от клавиатурата текста, който той трябва да показва.

3. 3.     Натиска се клавиш Enter за избирането на контрола.

4. 4.     Изпълнява се команда Edit | Cut.

5. 5.     Избира се контрола към който трябва да се добави току що създаденият етикет.

6. 6.     Изпълнява се команда Edit | Paste.

 

2. Определяне (задаване) характеристиките на контрол
Access използва характеристики за да определи някои особености при таблиците, запитванията, полетата, формите и отчетите. Всеки контрол също има характеристики, определящи структурата, съдържанието и представянето му във формата.

За работа с характеристиките (свойствата) на контрол се ползва т.нар. таблица на характеристиките (property sheet) - вж. Фиг. 10.3.

За показване на таблицата на характеристиките за контрол:

1. Двукратно се чуква в контрола. (Този метод може да се ползва за всички типове контроли, с изключение на subforms, subreports и unbound object frames).

- ИЛИ -

2. Избира се контрола и след това се изпълнява View | Properties, или се ползва бутон Properties от ивицата с бутони Standard.

Ако контрола има етикет трябва да се избере контрола, а не етикета. За извеждане таблицата на характеристиките за етикет, трябва да се избере етикетът.

Наследяване на характеристики (свойства) от контрол

По подразбиране, свързан контрол от тип text box от форма наследява характеристиките на полето от таблицата или запитването за Format, DecimalPlaces, InputMask и StatusBar Text характеристиките.

Промяната на характеристиките на контрол не оказва ефект върху характеристиките на поле от таблицата или запитването, свързано с този контрол. Също така, ако се променят характеристиките на поле от таблица или запитване, което вече е включено във форма, то трябва да се променят съответно и характеристиките на контролите, ползващи това поле.

Някои други характеристики – Default Value, Validation Rule и Validation Text – се наследяват от характеристиките определени при създаването на таблицата. За подробности вж. помощната информация за How control properties relate to properties in their underlying fields.

Промяна на характеристиките на съществуващ контрол

След като е създадена една форма, то тя може да бъде променена посредством промяна на характеристиките на някои от нейните контроли. Ако е необходимо да променим характеристиката на контрола извеждащ размера на стипендията на студентите от вариант “375” (без дробна част) към вариант “375.00” то трябва да се изпълнят следните действия:

Двукратно се чуква в контрола за да се изведе неговата таблица на характеристиките. След това се избира нужната категория – Format, Data, Event, Other или All. Чуква се в нужната характеристика, като ако при това действие се появи в дясно на характеристиката бутон за отваряне на меню с налични стой​ности за характеристиката, то той се натиска и се избира една от тях. В противен случай директно в полето за характеристиката се въвежда нуж​ната стойност.

За нашият пример трябва да се променят: за Format да се зададе Standard (или Fixed); за Decimal Places – 2 (вж. Фиг. 10.4.).

 
Промяна на последователността на обхождане на контролите

Когато се добави нов контрол към форма, Access автоматично присвоява tab order за контрола. Когато се натисне клавиш Tab във Form view, фокуса се премества от контрол към контрол в съответствие с tab order. Access автоматично поставя всеки нов контрол в края на този свой списък. В някои от случаите това няма да е последователността на обхождане на контролите, която се желае. В такъв случай трябва да се промени последователността в този списък.

За задаване на left-to-right and top-to-bottom tab order

Когато формата е отворе​на в Design view се изпълнява командата View | Tab Order. От появяващият се диалогов прозорец Tab Order се натиска бутон Auto Order (вж. Фиг. 10.5.).

Действията по задаване на друга последователност за об​хождане на контролите са показани на Фиг. 10.5.

Възможно е да се ползва и TabIndex характеристиката (тя е в групата Other на таблицата на характеристиките на контроли​те). Чрез нея се задава последователността на обхождане на контролите от формата. Контролът, който е първи в тази последователност има стойност в характеристиката TabIndex – 0, контролът, който е втори в последователността има стойност в характеристиката TabIndex – 1, третият има TabIndex – 2 и т.н. С промяната на тези стойности е възможно също да се промени последователността на обхождане на контролите от форма.

 

3. Добавяне на секции
Възможно е да се повиши ефективността на формата посредством добавяне на секции. Access има 5 вида секции за формите, които могат да се използват в произволни комбинации. Например, ако се ползва една форма едновременно за въвеждане и отпечатване на данните, то може да се зададе една заглавна секция появяваща се само когато с формата се въвеждат данни, и друга заглавна секция, която се появява само когато формата се отпечатва.

Възможно е да се променят размерите на секциите, както и да се поставят в тях такива контроли, каквито е необходимо.

Вида на формата която се създава и целите за които ще се използва определят това, което ще се съдържа във всяка секция.

Секциите са следните:

Form header – съдаржа името на формата, инструкции за използването й, както и командни бутони отварящи свързани с формата форми. Когато формата се показва във Form view, form header е най-отгоре. Когато формата се отпечатва, form header се появява в началото на първата страница.

Page header – съдържа заглавие, имена на колони и друга информация, която ще се появява в началото на всяка страница. Page header се появява само при отпечатването на формата.

Detail section – използва се за извеждане на записи.

Page footer – извежда се информация от типа на дата, номер на страница или това което се желае да се извежда в края (дъното) на всяка страница. Page header се появява само при отпечатването на формата.

Form footer – извежда информация от типа на инструкции, командни бутони и др. Когато формата е във Form view, form footer се появява в дъното на екрана. Когато формата се отпечатва form footer се появява в края на последната страница.

За добавяне или отстраняване на form header или form footer, както и на page header или page footer се изпълнява команда View | Form Header/Footer или View | Page Header/Footer.

Възможно е да не са необходими header и footer едновременно. В такъв случай, този който не е необходим може да му се зададе нулева височина или да се зададе в характеристиката му Visible стойност No.

За променяне на размерите на всяка една от секциите, показалецът на мишката се позиционира в долната граница на секцията и след това се изтегля до нужната височина.

Работата с таблицата с характеристиките е идентична както при използването на характеристиките на контролите.

 

